title: Diversiteetti-indeksi

text: Tässä kaavassa "H"' on Shannonin entropia (joka tunnetaan myös nimellä Shannonin–Wienerin indeksi). Shannonin entropia on yksi suosituimmista ekologiassa käytetyistä diversiteetti-indekseistä. Alun perin se kehitettiin mittaamaan tekstin informaatiosisältöä eli epävarmuutta, joka liittyy tekstijonon seuraavan kirjaimen ennustamiseen. Shannonin entropia on siis tehollisen lajimäärän logaritmi eli


title: Magis

text: Magis on jesuiittojen käytössä oleva fraasi, joka merkitsee suomeksi "enemmän". Se on yksi jesuiittojen hengellisyyden avainajatuksia, ja sen päällimmäisenä ajatuksena on "tehdä enemmän Jumalalle". Siten ajatus on samansuuntainen useiden muiden Ignatius Loyolan opetusten kanssa: Loyola korosti kirjoituksissaan Jumalan palvelemista ihmisen tehtävänä.


title: Pierre Favre

text: Autuas Peter Faber (13. huhtikuuta 1506 – 1. elokuuta 1546) (ranskaksi Pierre Lefevre tai Pierre Favre) oli ranskalainen jesuiitta, teologi ja jesuiittaveljeskunnan perustajajäseniä. Katolinen kirkko kanonisoi hänet 5. syyskuuta 1872.


title: Pierre Favre

text: Faber syntyi Villaretissa, Savoijissa Etelä-Ranskassa. Vanhempana hän siirtyi kotikaupungistaan suorittamaan opiskelujaan Pariisissa. Siellä hän myös kohtasi entisen ritarin Ignatius Loyolan. Yhdessä kuuden toverinsa, muun muassa Loyolan ja Francisco Xavierin, kanssa hän sitoutui 15. elokuuta 1534 elämään köyhyydessä ja siveydessä. Nämä pariisilaiset opiskelijat muodostivat jesuiittaveljeskunnan ensimmäisen jäsenistön, ja kuutta vuotta myöhemmin myös paavi tunnusti veljeskunnan ja antoi sille siunauksensa.


title: Pierre Favre

text: Asetuttuaan jesuiittana suoraan paavin alaiseksi, Faber sai matkustaa useita vuosia ympäri Eurooppaa paavin ja katolilaisuuden asialla. Hän muun muassa osallistui Wormsin valtiopäiville, missä Luther kieltäytyi kumoamasta oppiaan. Samoin hän osallistui Regensburgissa pidettyyn konferenssiin. Hänen oli tarkoitus myös osallistua teologina Trenton kirkolliskokoukseen, mutta matkalla Roomaan hän menehtyi kuumeeseen vain neljänkymmenen vuoden iässä.


title: Perryn piirikunta (Ohio)

text: Perryn piirikunta on piirikunta Ohiossa, Yhdysvalloissa, jonka hallintokeskus on New Lexington. Se on perustettu vuonna 1818 ja nimetty Oliver Hazard Perryn mukaan.


title: Perryn piirikunta (Ohio)

text: Perryn naapuripiirikuntia ovat Licking pohjoisessa, Muskingum koillisessa, Morgan kaakossa, Athens etelässä, Hocking lounaassa ja Fairfield lännessä.


title: Perryn piirikunta (Ohio)

text: Piirikunnassa oli vuoden 2010 väestönlaskennassa 36 058 ihmistä. Etniset ryhmät jakautuvat valkoisiin, joita on 97,8%, mustiin (0,5%), alkuperäisamerikkalaisiin (0,3%) ja aasialaisiin (0,1%).


title: Perryn piirikunta (Ohio)

text: Kotitalouden mediaanitulo on 42 860 dollaria ja köyhyysrajan alapuolella oli 17,7% väestöstä 2007–2011 välisenä aikana.


title: Ekologinen kestävyys

text: Ekologinen kestävyys on yksi kestävän kehityksen näkökulmista. Sillä tarkoitetaan luonnon monimuotoisuuden ja ekosysteemien toiminnan varmistamista sekä ihmisten toiminnan sopeuttamista siihen niin, että luonnon kestokyky ei ylity saastutuksen tai luonnonvarojen liikakäytön takia.


title: Jörg Drehmel

text: Jörg Drehmel (s. 3. toukokuuta 1945) on entinen itäsaksalainen kolmiloikkaaja.


title: Jörg Drehmel

text: Drehmel sijoittui Ateenan EM-kilpailuissa 1969 kolmiloikassa kuudenneksi tuloksella 16,23 m. Seuraavana vuonna hän saavutti hopeaa sisäratojen EM-kilpailuissa Wienissä tuloksella 16,74 m edellään vain olympiavoittaja Viktor Sanejev. Kesällä hän ylitti ensimmäisenä saksalaisena kolmiloikkaajana 17 metrin rajan ja voitti Sanejevin Euroopan cupin finaalissa tuloksella 17,13 m. Helsingin EM-kilpailuissa 1971 hän voitti Sanejevin kuuden sentin erolla ja voitti kultaa ensimmäisen kierroksen tuloksellaan 17,16 m.


title: Jörg Drehmel

text: Münchenin olympialaisissa 1972 Sanejev palasi voittajaksi mutta Drehmel sai hopeaa hypättyään viidennellä kierroksella tuloksen 17,31 m, jolla hän jäi voittajasta vain neljän senttimetrin päähän. Toisella hypyllään hän sai tuloksen 17,02 m mutta muut yritykset epäonnistuivat pahasti. Rooman EM-kilpailuissa 1974 Drehmel jäi mitalisijasta seitsemän sentin päähän hypättyään tuloksen 16,54 m ja sijoittuen neljänneksi.


title: Olli Mannermaa

text:
Olli Mannermaa (s.1921 Turku – k.1998) oli suomalainen sisustusarkkitehti. Hän valmistui Taideteollisesta oppilaitoksesta eli nykyisestä Taideteollisesta korkeakoulusta vuonna 1949. Hän opetti itsekin samassa laitoksessa konstruktiopiirustusta vuosina 1960–1971. Mannermaa teki pitkän työuran Tehokalusteen (nykyisin Martela) palveluksessa. Olli Mannermaan suunnittelema klassikoksi muodostunut Kilta-tuoli (1955) kuuluu edelleen Martelan mallistoon.
Mannermaa on ollut mukana suunnittelemillaan tuotteilla kolmesti Milanon Trienalessa. Lisäksi Kilta-tuoli on ollut mukana lukuisissa eri näyttelyissä ympäri maailmaa.


title: Sergei Ivanov (pyöräilijä)

text: Sergei Valerjevitš Ivanov (, s. 5. maaliskuuta 1975 Tšeljabinsk) on venäläinen maantiepyöräilijä, joka kilpaili ammattilaisena vuosina 1996–2011. Hän aloitti ammattilaisuransa Lada-Samara-joukkueessa, edusti TVM - Farm Frites -tallia 1997–2000, Fassa Bortoloa 2001–2003, T-Mobilea 2004–2006, Astana Teamia 2007–2008 ja Katjuša-tallia 2009–2011.


title: Sergei Ivanov (pyöräilijä)

text: Ivanov voitti "semiklassikkona" pidettävän E3 Prijs Vlaanderen -kilpailun vuonna 2000 ennen Geert van Bondtia. Seuraavan vuoden Ranskan ympäriajossa hän voitti yhdeksännen etapin 16 sekunnin erolla David Etxebarriaan. Vuonna 2002 Ivanov sijoittui Michele Bartolin jälkeen toiseksi Amstel Gold Racessa. Vuonna 2008 hän voitti etappikilpailu Tour de Wallonien. Vuonna 2009 Ivanov voitti Amstel Gold Racen kukistettuaan Caubergin loppunousussa irtiottokumppaninsa Karsten Kroonin ja Robert Gesinkin. Ranskan ympäriajossa 2009 hän voitti 14. etapin karattuaan 12 ajajan kärkiryhmästä kymmenen kilometriä ennen maalia.


title: Sergei Ivanov (pyöräilijä)

text: Ivanov on voittanut Venäjän maantieajomestaruuden kuusi kertaa. Voitoista kolme ensimmäistä tuli peräkkäisinä vuosina 1998–2000.


title: Elinvoimainen laji

text: Elinvoimainen laji on eliölaji, joka tunnetaan hyvin ja jonka kanta on runsas tai vakaa. Sen uhanalaisuusluokitus on Kansainvälisen luonnonsuojeluliiton IUCN:n mukaan ”Least Concern” (LC). IUCN:n mukaan esimerkiksi ihminen, avoparikaija, hupputasku ja isonauraja ovat elinvoimaisia lajeja.


title: Elinvoimainen laji

text: Vuonna 2010 ilmestyneessä uhanalaisarvioinnissa Suomen eliölajeista yhteensä 76,8 prosenttia kuului kategoriaan elinvoimainen.


title: Elinvoimainen laji

text: Vuoden 2000 uhanalaisarvioinnissa Suomen eliölajeista elinvoimaisiksi luokiteltiin 68,2 prosenttia selkärankaisista, 83 prosenttia selkärangattomista, 76,8 prosenttia putkilokasveista, 69,5 prosenttia itiökasveista ja 83,8 prosenttia sienistä.


title: Jukka Setälä

text: Jukka Setälä (s. 24. helmikuuta 1967 Helsinki) on suomalainen sisustusarkkitehti. Hän on valmistunut taiteen maisteriksi Taideteollisesta korkeakoulusta vuonna 1996 ja on siitä lähtien työskennellyt omassa yrityksessään Suunnittelu- ja Muotoilutoimisto Jukka Setälä Oy. Hän on myös opettanut kalustesuunnittelua TaiKissa vuodesta 1999.


title: Jukka Setälä

text: Setälän yhteistyökumppaneita ovat muun muassa Fatboy®, Luxo ASA, Luxo-Borèns Ab, Martela Oy, Monena Oy ja Ilkka Marttiini Finland


title: Jukka Setälä

text: Setälän teoksia on ollut esillä muun muassa Muovi-näyttelyssä Designmuseossa 2004, Design Forumissa, Artificial Nature -huonekalunäyttelyssä Milanossa 1999 ja Retretissä.


title: Jukurit kaudella 2008–2009

text: Tämä artikkeli käsittelee jääkiekkojoukkue Jukurien kautta 2008–2009 Mestis-sarjassa.


title: Jukurit kaudella 2008–2009

text: Jukurit aloitti toisen kautensa päävalmentaja Kari Makkosen johdolla, ja apulaisvalmentajana jatkaa Pekka Lipiäinen. Jukurien tavoitteena tulevaan Mestis-kauteen oli petrata edellisen kauden sijoitustaan. Pahimmat menetykset Jukurit kokivat, kun maalivahti Joni Myllykoski sekä kenttäpelaajat Matti Koistinen, Lauri Kinos, Timo Kuuluvainen, Tomi Lindfors ja Jesse Uronen siirtyivät muualle. Antti Laakso sen sijaan lopetti uransa Petri Lehtosen vielä miettiessä jatkoaan.


title: Jukurit kaudella 2008–2009

text: Jukurit ilmoitti ensimmäisen kerran pelaajasopimuksistaan 23. huhtikuuta 2008. Edellisen kauden pronssijoukkueesta jatkosopimuksen tekivät puolustajat Ilkka Kallioinen ja Teemu Metso sekä hyökkääjät Kalle Mäkinen, Turo Asplund, Taneli Hiltunen ja Anssi Laitinen. Uusina mukaan lähtivät puolustajat Sami Kautto Sportista ja Jimi Santala Bluesin A-nuorista, lisäksi hyökkääjä Miikka Lindholm ja maalivahti Ari Reunanen siirtyivät Jukureihin. Näiden yksivuotisten sopimusten lisäksi Jukureihin liittyi neljä pelaajaa try-out -sopimuksella kesän ajaksi.


title: Jukurit kaudella 2008–2009

text: Myöhemmin Jukurit julkaisi myös Olli-Pekka Komulaisen ja Eero Hyvärisen jatkosopimukset sekä Erkka Leppäsen siirtymisen Jyväskylästä Mikkeliin.


title: Jukurit kaudella 2008–2009

text: 28. toukokuuta Jukurit järjesti seminaarin, jonka aiheena oli "Mikkeli liigapaikkakunnaksi 2010". Seminaarissa olivat paikalla mm. Jukurien puheenjohtaja Jukka Toivakka, Suomen jääkiekkoliiton puheenjohtaja Kalervo Kummola ja JYPin puheenjohtaja Kari Tyni. Tilaisuudessa käsiteltiin myös Suomi-kiekon tulevaisuutta ja sponsorointia sekä julkaistiin Jussi-Mikko Makkosen ja Tero Kettusen pelaajasopimukset.


title: Jukurit kaudella 2008–2009

text: Kesäkuussa Jukurien uudeksi markkinointipäälliköksi nimettiin Toni Maczulskij, joka siirtyi saman tien toiminnanjohtajaksi Mikko Romon siirryttyä KooKoon toiminnanjohtajaksi. Romolla olisi ollut vielä muutama kausi jäljellä Jukureissa. Maczulskijlla siinsivät suuret haasteet Jukureissa, sillä seura aikoi yhtiöittää toimintansa vielä syksyn aikana.


title: Jukurit kaudella 2008–2009

text: 14. kesäkuuta Jukurit solmi pelaajasopimukset Janne Jaakkolan sekä venäläisen 20-vuotiaan laitahyökkääjän Aleksei Miasnikovin kanssa. Makkonen oli saanut vinkin Miasnikovista eräältä tunnetulta kiekkovalmentajalta, mutta venäläisen taidot olivat Makkoselle vielä pieni arvoitus.


title: Jukurit kaudella 2008–2009

text: Jukurien joukkue ei ollut vielä tässä vaiheessa nimellisesti kovin hyvä. KooKoo ja Sport sen sijaan pitivät samanaikaisesti kovaa meteliä mediassa ja hankkivat joukkueisiinsa nimekkäitä pelaajia: esimerkiksi KooKoo hankki Jarno Kultasen, jolla oli takana mm. 102 NHL-peliä. Kun tähän vielä lisättiin Romon siirtyminen kilpailevaan seuraan ja tuntemattoman venäläisen liittyminen joukkueeseen, alkoi joidenkin Jukuri-kannattajien usko tulevan kauden joukkueeseen hiipua. Internetin keskustelupalstoilla kirjoiteltiin Jukureista paljon negatiivista. Ihmisten mielestä joukkueen kasaaminen oli epäonnistunut pahasti, vaikka kauden alkuun oli vielä kolme kuukautta.


title: Jukurit kaudella 2008–2009

text: 1. heinäkuuta alkoi kuitenkin tapahtua, Jukurit julkisti varsinaisen uutispommin: edelliskaudella KooKoon paidassa kiekkoillut kanadalainen Kory Baker siirtyi Jukureihin, ja fanit olivat jälleen tyytyväisiä. Baker tuli KooKoohon kesken kauden Ruotsista ja teki joukkueessa pelaamassaan 16:ssa runkosarjan ottelussa peräti 32 tehopistettä. Hänen pistekeskiarvonsa oli edelliskauden Mestiksen ylivoimaisesti paras: 2 pistettä/peli. Play-offeissa hän oli joukkueensa paras pistemies. Baker on Jukurien historian kolmas kanadalaispelaaja.


title: Jukurit kaudella 2008–2009

text: Heinäkuussa julkistettiin vielä Tuomo Jormakan jatkosopimus sekä Tommi Lehtosen ja ranskalaisen Nicolas Beschin liittyminen joukkueeseen. Besch oli edustanut mm. Ranskan maajoukkuetta neljästi jääkiekon maailmanmestaruuskilpailuissa. Beschin tulon myötä Jukurit täyttivät myös ensimmäistä kertaa Mestiksen kolmen pelaajan ulkomaalaiskiintiön.


title: Jukurit kaudella 2008–2009

text:
Jukurit aloitti jääharjoitukset maanantaina 21. heinäkuuta. Joukkue pelasi ennen sarjan alkua kymmenen harjoitusottelua. Ensimmäinen ottelu oli edessä lauantaina 2. elokuuta, kun Jukurit matkusti Leppävirralle viime keväänä Suomi-sarjaan nousseen LeKi-75:n vieraaksi. Jukurit voitti ottelun peräti 0-14.
Seuraavana viikonloppuna Jukurit osallistui Mikkelissä käytävään Marski Cupiin. Jukurit hävisi avausottelun KalPalle 1-4 mutta voitti seuraavana päivänä pronssiottelussa JYPin rankkarien jälkeen 2-1. Jukurien voittomaalin JYP-vahti Sinuhe Wallinheimon taakse teki Tero Kettunen. Jukurit voitti näin ollen pronssia ja petrasi viime kauden sijoitustaan.


title: Jukurit kaudella 2008–2009

text: Jukurien ykkössentteri Kory Baker saapui Mikkeliin heti voitokkaan JYP-ottelun jälkeisenä sunnuntaina. Hän kävi jo maanantaina ensimmäistä kertaa joukkueensa kanssa jäällä muttei kuitenkaan pelannut keskiviikkon harjoitusottelussa viime kauden seuraansa vastaan. KooKoo voitti ottelun 0-4.


title: Jukurit kaudella 2008–2009

text: 20. elokuuta Jukurit julkaisi oman kasvattinsa Iivo Hokkasen siirtymisen Tapparasta Mikkeliin. Hokkanen teki viime kaudella SM-liigassa HPK:n ja Tapparan paidassa yhteensä tehot 5 + 12. Seuraavana viikonloppuna Jukurit osallistui Vantaalla käytävään Valtti Cupiin. Jukurit eteni finaaliin kaatamalla KooKoon 4-2. Lauantaisessa finaalissa Jukurit kohtasi ruotsalaisen AIK:n. Jukurit johti ottelua kolmannen erän alussa jo 4-1, mutta AIK teki kolme maalia ilman maalivahtia ja tasoitti ottelun 4-4. Rankkareita ammuttiin yhdeksän kierrosta, kunnes Iivo Hokkanen varmisti turnauksen voiton Jukureille.


title: Jukurit kaudella 2008–2009

text:
Harjoitusottelut jatkuivat 29. elokuuta Kouvolassa. Try-out -pelaajista vain Markus Piispanen sai jatkosopimuksen Jukureihin. Tino Sandhu, Niko Toivonen Ville Laakkonen ja Ville Rajala suuntasivat muualle. Jukurit voitti KooKoon 1-5. Joukkue kohtasi vielä HeKin ja Jokipojat ennen sarjan alkua. Kun joukkue oli saatu kasaan, Jukurit pelasi viimeisissä harjoitusotteluissa hyökkäyskentällisin:"Baker - Hokkanen - Jormakka"
"Makkonen - Asplund - Lindholm"
"Kettunen - Jaakkola - Lehtonen"
"Piispanen - Mäkinen - Miasnikov/Laitinen"


title: Jukurit kaudella 2008–2009

text: Runkosarjassa pelattiin edelliskausien tapaan 12 joukkueen nelinkertainen sarja eli yhteensä 44 ottelua. Lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Varsinaisella peliajalla saavutetusta voitosta sai kolme pistettä, kun taas hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen rankkareihin, voittaja sai kaksi ja häviäjä yhden pisteen.


title: Jukurit kaudella 2008–2009

text: Kauden päätteeksi Mestiksen mestari pelasi SM-liigakarsinnoissa SM-liigan viimeiseksi jäänyttä joukkuetta vastaan paras seitsemästä -järjestelmällä. Kotietu oli SM-liigajoukkueella.


title: Jukurit kaudella 2008–2009

text: Jukurit aloitti kauden kolmen ottelun tappioputkella, kun joukkue hävisi Sportille, K-Vantaalle ja sarjanousija D Teamille. Jukurit onnistui tekemään kolmessa ensimmäisessä ottelussaan vain yhden maalin, jonka teki Kory Baker. Jukurit sai kauden avausvoittonsa Heinolasta, kun HeKi kaatui 1-3. HPK:sta Jukureihin lainasopimuksella liittynyt, viime kaudella TuTossa 31 tehopistettä tehnyt Tuomas Muhonen vastasi ottelun avausmaalista.


title: Jukurit kaudella 2008–2009

text: HeKi-ottelun jälkeen Jukurit hävisi Hokille ja LeKille, kunnes se onnistui voittamaan jumbofinaalissa SaPKon 4-3. Tämän ottelun jälkeen Jukureilla oli viikon tauko. Joukkue vahvistui kahdella uudella pelaajalla, kun 330 SM-liigaottelusta kokemusta hankkinut Carlo Grünn ja miltei 200 liigaottelun mies Teemu Paakkarinen liittyivät joukkueeseen toistaiseksi voimassa olevilla sopimuksilla. Jukurien venäläispelaaja Aleksei Miasnikov sen sijaan matkusti takaisin Venäjälle.


title: Jukurit kaudella 2008–2009

text: Seuraava viikonloppu meni myös huonosti Jukureilta: joukkue hävisi KooKoolle ja Jokipojille jääden sarjassa toiseksi viimeiseksi. Tämä riitti seurajohdolle, joka erotti päävalmentaja Kari Makkosen tehtävistään 13. lokakuuta. Päävalmentajaksi nousi tähän asti apuvalmentajana toiminut Pekka Lipiäinen. Samalla Jukurit julkaisi, että jo aikaisemmin kolmessa ottelussa lainassa ollut Markus Talas siirtyi Sportista Jukureihin koko kauden mittaisella sopimuksella.


title: Jukurit kaudella 2008–2009

text: Jukurit palkkasi Pekka Lipiäisen apuvalmentajaksi Timo Turusen. Toistaiseksi voimassa olevalla sopimuksella Jukureissa kiekkoillut Teemu Paakkarinen siirtyi Jukureista Puolaan loppukauden mittaisella sopimuksella. Lipiäisen aika Jukurien päävalmentajana alkoi heti kahdella voitolla: D Team ja Titaanit. Kory Bakerin loukkaannuttua Kotkassa hänen paikkansa ykkösen keskeltä otti Iivo Hokkanen. Seuraavalla viikolla Jukurit pelasi hyvän pelin Vantaalla ja olisi ansainnut voiton, mutta tällä kertaa pisteet jäivät Vantaalle. Seuraava ottelu oli sarjakärki TuToa vastaan Kalevankankaalla. Jukurit pelasi kauden parhaan pelinsä ja voitti 3-1. Pari päivää myöhemmin Jukurit murskasi SaPKon 1-6 lukemin. Lipiäinen oli saanut käännettyä Jukureiden kurssin ylös, ja peli näytti jo todella hyvältä. Surkean alkukauden takia Jukurit majaili kuitenkin sarjataulukon 7. sijalla.


title: Jukurit kaudella 2008–2009

text: Jukurien kausi jatkui runkosarjan jälkeen play-offeilla tai play-outeilla.


title: Jukurit kaudella 2008–2009

text: Harjoitusottelut


title: Jukurit kaudella 2008–2009

text: Runkosarja


title: Jukurit kaudella 2008–2009

text: "Tilanne 22.10.2008"


title: Jukurit kaudella 2008–2009

text: "Tilanne 13.10.2008"


title: Elollinen ympäristötekijä

text: Elollinen ympäristötekijä on biologinen termi, joka tarkoittaa elollisen luonnon tekijää. Toinen samaa tarkoittava sana on bioottinen. Elollisen vastakohta on eloton eli abioottinen ympäristötekijä.


title: Elollinen ympäristötekijä

text: Elolliset tekijät muodostavat yhdessä elollisen ympäristön.


title: Screaming Headless Torsos

text: Screaming Headless Torsos on yhdysvaltalainen kitaristi David Fiuczynskin perustama funkyhtye.


title: Pyhäjärvi (Kitee)

text: Pyhäjärvi () on Kiteellä ja Parikkalassa sijaitseva Suomen 21. suurin järvi. Sen pinta-ala on 206,79 km². Järvi sijaitsee Suomen ja Venäjän rajalla. Suomen puolella järvi on Kiteen ja Parikkalan kuntien alueilla ja Venäjän puoleinen kuuluu Karjalan tasavaltaan. Entisten Kesälahden ja Uukuniemen kuntien kirkonkylät ovat järven rannalla.


title: Pyhäjärvi (Kitee)

text: Pyhäjärvi kuuluu Vuoksen vesistöön ja laskee pohjoisosistaan Puhoksenkosken kautta Saimaan Oriveteen. Puhoksenkoskessa on vesivoimalaitos. Keskimääräinen pinnankorkeus merenpinnasta on 79,6 m. Järvessä on 365 saarta. Suurimmat saaret ovat Suitsansaari sekä Sarvisalo, jonne pääsee siltaa pitkin.


title: Erittäin uhanalainen laji

text:
Erittäin uhanalainen laji on eliölaji, jonka vaara kadota luonnosta lähiaikoina on erittäin suuri. Suomessa erittäin uhanalainen laji on muun muassa jokihelmisimpukka. Kaiken kaikkiaan vuoden 2000 uhanalaisarvioinnissa luokiteltiin Suomen eliöistä erittäin uhanalaisiksi viisi nisäkäslajia, kuusi lintua, neljä kalaa, 242 selkärangatonta, 52 putkilokasvia, 37 itiökasvia ja 106 sienilajia eli yhteensä 452 eliölajia.
Kansainvälisen luonnonsuojeluliitto IUCN:n uhanalaisuusluokituksessa "erittäin uhanalainen" (EN, Endangered) on yksi uhanalaisuuden tasoista.


title: Malabarinisosivettikissa

text: Malabarinisosivettikissa ("Viverra civettina") on Etelä-Intiassa elävä äärimmäisen uhanalainen sivettikissalaji, jota kutsutaan Malajalamin kielellä Jawadiksi. Se luokiteltiin aiemmin isotäpläsivettikissan eli suuritäpläsivettikissan ("Viverra megaspila") alalajiksi, jolloin sen nimi oli malabarinisotäpläsivettikissa ("Viverra megaspila civettina"). Nykyisin sitä pidetään kuitenkin omana lajinaan. Nisäkäsnimistötoimikunnan ehdotus lajin uudeksi suomenkieliseksi nimeksi on ”intiansivetti”.


title: Malabarinisosivettikissa

text: Malabarinisosivettikissat olivat ennen yleisiä Etelä-Intian Keralassa ja Karnatakassa. Harvinaisemmiksi ne tulivat 1900-luvun alussa, mutta vielä 1960-luvulla niitä käytettiin myskin valmistamisessa. 1990-luvulla pienempiä kantoja oli säilynyt vielä Malabarin asuttamattomammilla alueilla. Vuonna 1999 arvioitiin alle 250 aikuisen yksilön elävän luonnossa.


title: Malabarinisosivettikissa

text: Malabarinisosivettikissa painaa 8–9 kiloa, ja sen turkki on harmaapohjainen ja mustatäpläinen. Sillä on mustasta karvasta koostuva harja, joka ylettyy sen niskasta hännänpäähän.


title: Fenotyyppinen joustavuus

text: Fenotyyppinen joustavuus tarkoittaa eliön fenotyypin eli ilmiasun muuttumista ympäristön vaikutuksesta. Esimerkki fenotyyppisestä joustavuudesta on ruskettuminen UV-säteilyn saamisen seurauksena.


title: Operaatio Frühlingserwachen

text: Operaatio Frühlingserwachen (, ) oli Saksan viimeinen suuri hyökkäysoperaatio itärintamalla toisessa maailmansodassa. Se suoritettiin Adolf Hitlerin käskystä Balatonjärven alueella, Unkarissa maaliskuussa 1945.


title: Operaatio Frühlingserwachen

text: Saksalaisten suunnitelmana oli murtautua puna-armeijan linjojen läpi ja vallata takaisin Budapest, jonka saksalaiset olivat menettäneet helmikuussa 1945 ja turvata Saksan viimeiset öljylähteet Balatonjärven eteläpuolella.


title: Operaatio Frühlingserwachen

text: Hyökkäyksen kärjessä oli Sepp Dietrichin johtama 6. SS-Panssariarmeija, joka oli vastikään siirretty länsirintamalta epäonnistuneen Ardennien taistelun jälkeen.


title: Operaatio Frühlingserwachen

text: Alkumenestyksestä huolimatta kovia tappioita kärsineet saksalaiset joukot ajettiin takaisin lähtöasemiinsa vuorokauden kuluessa voimakkaan venäläisten vastahyökkäyksen vuoksi.


title: Finnish Forest Certification System

text: Finnish Forest Certification System (FFCS) on Suomessa kehitetty metsätaloudessa käytetty sertifiointijärjestelmä. Se kuuluu PEFC-järjestelmään.


title: Ruoska (elokuva)

text: Ruoska ("High Plains Drifter") on Clint Eastwoodin vuonna 1973 ohjaama lännenelokuva. Eastwood näyttelee myös elokuvan pääosan pikkukaupunkiin saapuvana nimettömänä muukalaisena. Tämä on Eastwoodin toinen ohjaustyö.


title: Ruoska (elokuva)

text: Lago-nimiseen kaupunkiin saapuu kuumuuden keskeltä vieras mies, joka on kaikkia muita parempi ampuja, hiljainen ja määrätietoinen. Hänen taitonsa huomattuaan kaupungin sheriffi värvää miehen suojelemaan kylää kolmelta vankikarkurilta. Aluksi mies onkin kyläläisten puolella, mutta käskeekin lopuksi maalaamaan koko Lagon punaiseksi ja vaihtamaan sen nimeksi Hell ().


title: Ruoska (elokuva)

text:
Kummallinen hahmo ”jakaa oikeutta” ja takaumien kautta paljastuu totuus. Mies on entinen Lagon sheriffi, jonka kyseiset kolme vankikarkuria olivat aikoinaan ruoskineet miltei hengiltä. Kaupunkilaiset eivät silloin auttaneet sheriffiä ja luulivat tämän jo kuolleen, mutta hänpä saapuikin kostamaan. Vastapalveluksena suojelustyöstä muukalainen vaati saada kaiken — majoituksen, ruoat, juomat ja huorat — ilmaiseksi.
"Video-oppaassa" vuodelta 1994 Kati Sinisalo näkee Eastwoodin myyttisessä roolissa parodian piirteitä ja ohjauksessa Leonen tyyliä muttei samanlaista taitoa. Hän antaa "Ruoskalle" kolme tähteä viidestä, mikä vastaa sanallista arviota ”hyvä”.


title: Hoogstraten

text: Hoogstraten on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. 1. tammikuuta 2007 Hoogstratenissa oli 18 905 asukasta. Pinta-alaa kunnalla on 105,32 km² ja asukastiheys on 180 asukasta neliökilometrillä.


title: Hoogstraten

text: Hoogstratenin naapurikunnat ovat Baarle-Nassau (Alankomaissa) ja Baarle-Hertog idässä, Alphen-Chaam ja Breda (Alankomaissa) pohjoisessa, Zundert (Alankomaissa) luoteessa, Wuustwezel lounaassa, Rijkevorsel etelässä ja Merksplas kaakossa. Turnhout sijaitsee 15 kilometrin päässä kaakossa Hoogstratenista, alankomaalainen Breda 20 km:n päässä pohjoisessa ja Antwerpen 30 km:n päässä lounaassa. Moottoritie A1/E19 kulkee Hoogstratenin kautta.


title: Hoogstraten

text: Hoogstraten muodostuu seuraavista asutuskeskuksista (): Hoogstraten, Meer, Meerle, Meersel-Dreef, Minderhout ja Wortel. Meersel-Dreefissä sijaitsee Belgian pohjoisin piste.


title: Hoogstraten

text: Hoogstratenin suojeluspyhimys on St. Catharina.


title: Fædrelandsvennen

text: Fædrelandsvennen (tunnetaan paikallisesti myös lempinimellä "Fevennen") on Kristiansandissa Norjassa ilmestyvä alueensa tärkein sanomalehti ja sitä julkaisevan mediayhtiö Fædrelandsvennen AS:n lippulaiva.


title: Fædrelandsvennen

text: Lehden lisäksi mediatalo Fædrelandsvennen toimittaa fvn.no-verkkolehteä ja sillä on oma alueellinen TV-kanava TV Sør. Syksyllä 2007 lehdellä arvioitiin olevan 114 000 päivittäistä lukijaa, verkkolehdellä oli 61 000 uniikkia käyttäjää ja TV Sør -lähetyksiä seurasi päivittäin noin 17 000 katsojaa.


title: Fædrelandsvennen

text: Lehden levikki laski vuonna 2007 1 316 kappaletta edellisvuodesta. Vuonna 2007 sillä oli 38 612 tilaajaa keskimääräisen irtonumeromyynnin ollessa 2 714 kappaletta.


title: Fædrelandsvennen

text: Yhtiökokous päätti 15. helmikuuta 2007 liittyä vasta perustettavaan FV AS -yhtiöön, jonka koko omistajaksi tuli uusi Media Norge ASA -yhtiö. Media Norgen omistajina ovat puolestaan useat norjalaiset lehdet, perustajajäseninään Aftenposten, Stavanger Aftenblad, Bergens Tidende ja Fædrelandsvennen.


title: Periplus Maris Erythraei

text: Periplus Maris Erythraei on kreikkalainen navigointikartta, jossa kuvaillaan merireitit ja kauppareittimahdollisuudet Punaisellamerellä. Kartalla on esillä keskeisimmät satamakaupungit Euroopassa, Aasiassa ja Afrikassa. On huomattava, että Mare Erythraeum on vanhalla ajalla tarkoittanut koko Intian valtameren pohjoisosaa.


title: Christopher Koskei

text:
Christopher Koskei (s. 14. elokuuta 1974) on kenialainen estejuoksija. Hän tuli tunnetuksi vuonna 1995 juostessaan paljain jaloin toiseksi Göteborgin
MM-kisoissa. Neljä vuotta myöhemmin Sevillan
MM-kilpailuissa hän voitti maailmanmestaruuden.


title: Christopher Koskei

text: Christopher Koskein pikkuveljiä ovat kaksinkertainen estejuoksun maailmanmestari Saif Saaeed Shaheen (alk. Stephen Cherono) ja estejuoksun nuorten MM-mitalisti Abraham Cherono.


title: Adowan taistelu

text: Adowan taistelu (myös Adwan tai Aduan taistelu) käytiin Italian ja Etiopian joukkojen välillä 1. maaliskuuta 1896 Adowan eli Adwan kaupungin lähellä Etiopiassa. Taistelu oli yksi Italian ja Etiopian välisen sodan keskeisimmistä taisteluista. Taistelussa Etiopia sinetöi voittonsa Italiasta.


title: Adowan taistelu

text: Italialaiset olivat saavuttaneet voittoja sodan alussa, mutta eivät kyenneet hyödyntämään niitä, ja vuoden 1896 alussa keisari Menilek II:n komentamat etiopialaiset uhkasivat italialaisten etuvartioasemia. Helmikuun 1896 alussa Eritrean kuvernööri ja italialaisten joukkojen komentaja, kenraali Oreste Baratieri sai havaintoja Etiopian armeijasta, mutta ei lähtenyt hyökkäykseen. Italian pääministeri Francesco Crispi lähetti hänelle kuitenkin 28. helmikuuta tulisen sähkeen, jossa määräsi hänet hyökkäämään. Baratierilla oli käytössään 14 500 miestä, kun etiopialaisten joukkojen vahvuus oli noin 100 000, eli etiopialaisilla oli seitsenkertainen ylivoima. Lisäksi italialaisten rivistöt olivat huonosti järjestäytyneet eikä niillä ollut kunnollisia karttoja maastosta. Menilekin joukot saarrostivat italialaiset 1. maaliskuuta ja nämä joutuivat perääntymään viheliäisen maaston läpi. Italian armeijan joukoista noin 70 prosenttia menetettiin kaatuneina, haavoittuneina tai vankeina.


title: Adowan taistelu

text: Taistelu ja erityisesti sen lopputulos herättivät huomiota ympäri maailmaa. Useat sivistyneistön edustajat pitivät taistelua merkkinä Euroopan ylivallan päättymisestä, ja Afrikan dekolonisaatiossa sitä käytettiin useasti propagandana kerättäessä sissiliikettä eurooppalaisia siirtomaaisäntiä vastaan. Italiassa tieto taistelun lopputuloksesta johti välittömästi Crispin hallituksen eroon.


Somalian pelastuksen demokraattinen rintama (, , alkujaan "Democratic Front for Salvation of Somalia") on ollut merkittävä poliittinen ja puolisotilaallinen kattojärjestö Somaliassa perustamisestaan vuodesta 1981 lähtien. Sen perustivat muutamat upseerit, jotka vastustivat Siad Barren hallintoa. Puolueen taustalla on lähinnä Majerteen-klaani.


title: Somalian pelastuksen demokraattinen rintama

text: Barren hallinnon kaaduttua puolue jakautui kahtia. Puheenjohtaja, kenraali Mohamed Abshir Musa siirtyi Saudi-Arabiaan, ja varapuheenjohtaja Abdullahi Yusuf Ahmed johtaa Puntmaata. Puoluekokous pidettiin elokuussa 1994, ja molemmat väittävät tulleensa valituksi puolueen johtajaksi.


title: Bulmers

text: Bulmers on irlantilainen siideri, jota muissa maissa markkinoidaan nimellä Magners. Kaupallinen tuotanto aloitettiin Clonmelissä, Tipperaryn kreivikunnassa vuonna 1935.


title: Bulmers

text: Bulmers poikkeaa ulkomailla markkinoitavasta Magnersista ainoastaan nimensä osalta. Siiderin omistaa Cantrell and Cochrane -yhtiö.


title: Strongbow (siideri)

text: Strongbow on englantilainen siideri, jota myydään laajasti eri puolilla maailmaa. Sen tuottaa Scottish & Newcastlen vuonna 2003 ostama H. P. Bulmer. Siideri sai nimensä keskiajalla eläneeltä "Strongbow'lta", Richard de Clarelta. Suomeen Strongbowta tuo Hartwall.


title: Kesä-EP

text: Kesä-EP on Apulannan EP, joka ilmestyi kesäkuussa 2008. Se on ensimmäinen Apulannan omakustanteinen julkaisu, koska siihen asti kaikki Apulannan äänitteet julkaissut Levy-yhtiö lopetti toimintansa alkutalvesta.


title: Kesä-EP

text: EP:n singlenä julkaistiin avausraita "Paha ihminen", josta tuli yksi kesän 2008 soitetuimmista kappaleista. EP debytoi Suomen virallisen singlelistan piikkipaikalla, ja se myi nopeasti kultaa, eli yli 5000 kappaletta.


title: Kirjallisuuskritiikki

text: Kirjallisuuskritiikki eli kirjallisuusarvostelu tutkii, keskustelee, arvioi ja tulkitsee kirjallisia teoksia. Vaikka kirjallisuusarvostelu ja kirjallisuustiede ovat lähellä toisiaan, eivät kaikki kirjallisuuskriitikot ole olleet kirjallisuustieteilijöitä.


title: Kirjallisuuskritiikki

text: Kirjallisuusarvosteluja julkaistaan sanoma- ja aikakauslehdissä, radiossa, televisiossa ja internetissä. Kirjallisuuskritiikin julkaisemiseen ovat Suomessa keskittyneet esimerkiksi lehdet "Parnasso" ja "Kiiltomato".


title: Kirjallisuuskritiikki

text:
Joidenkuiden kirjallisuusarvostelijoiden mielestä kirjallisuusarvostelu on kirjallisuustieteen käytännön sovellus, koska arvostelu on aina välittömästi tekemisissä kirjallisuuden kanssa, vaikka ei teoreettisesta näkökulmasta.
Kirjallisuusarvostelua on esiintynyt luultavasti yhtä kauan kuin kirjallisuuttakin. Aristoteles kirjoitti neljännellä vuosisadalla eaa. "Runousopin", joka on monien kirjallisuuden lajien typologia ja kuvaus ja jossa on erityistä kriittisyyttä suhteessa moniin nykyajan taideteoksiin. "Runousopissa" esiteltiin ensimmäistä kertaa mimesiksen ja katharsiksen käsite, jotka ovat vieläkin keskeisiä kirjallisuudentutkimuksessa. Platonin hyökkäykset runoutta vastaan jäljittelevänä, toissijaisena ja epäaitona olivat myös rakentavia.


title: Kirjallisuuskritiikki

text: Renessanssin kirjallisuusarvosteljat kehittelivät klassisia ideoita muodon ja sisällön ykseydestä ja kirjallisen uusklassismista, julistivat kirjallisuuden keskeistä asemaa kulttuurissa ja pitivät runoilijaa ja kirjailijaa pitkän kirjallisuuden perinteen säilyttäjinä. Renessanssin kirjallisuusarvostelu alkoi vuonna 1498, kun löydettiin uudelleen klassisia tekstejä, joista huomattavin oli Giorgio Vallan latinankielinen käännös Aristoteleen "Runousopista". Aristoteleen teokset, erityisesti "Runousoppi", olivat 1700-luvun lopulle asti kaikkein tärkeimpiä kirjallisuuskritiikin esikuvia. Lodovico Castelvetro oli renessanssin kriitikoista vaikutusvaltaisin, joka kirjoitti kommentteja Aristotelen "Runousoppiin" vuonna 1570.


title: Kirjallisuuskritiikki

text: Brittiläinen romantiikka 1800-luvun alussa toi uusia esteettisiä ajatuksia kirjallisuudentutkimukseen, lukien mukaan ajatuksen siitä, että kirjallisuuden kohteen ei aina tarvitse olla kaunis, jalo tai täydellinen, vaan että kirjallisuus itse voisi nostaa tavallisen aiheen ylevän tasolle. Saksalainen romantiikka, joka seurasi Saksan klassismin myöhäiskehitystä, painotti pirstoutumisen estetiikkaa, joka ilmeni hämmästyttävän modernina Englannin kirjallisuuden lukijalle ja arvosti henkevyyttä enemmän kuin englanninkielinen romantiikka. 1800-luvun lopulla tuli kuuluisaksi kirjoittajia, kuten Mathew Arnold, jotka tunnettiin enemmän kriittisestä kirjoittamisestaan kuin omasta kirjallisista teoksistaan.


title: Kirjallisuuskritiikki

text: Vaikka nämä esteettiset liikkeet olivat tärkeitä aikalaisilleen, nykyajan kirjallisuuskriittiset ideat juontuvat lähes kokonaan 1900-luvun alun uusista suuntauksista. Kirjallisuuden tutkimusta ja keskustelua hallitsi kritiikin koulukunta, jota kutsutaan Venäläiseksi formalismiksi ja hieman myöhemmin Uuskritiikki Britanniassa ja Yhdysvalloissa. Molemmat koulukunnat painottivat tekstien lähiluentaa, nostaen sen paljon korkeammalle kuin yleistävä keskustelu ja spekulointi joko kirjailijan intentiosta (puhumattakaan kirjailijan psykologiasta tai elämäkerrasta, joista tuli lähes tabuja aiheita) tai lukijan saamasta vastakaiusta. Tämä muodon ja täsmällisen ”itsensä sanojen” painotus on pysynyt elossa, huolimatta näiden kriittisten oppien heikentymisestä.


title: Kirjallisuuskritiikki

text: Ekokritiikki tutkii kirjallisuuden ja luonnon suhteita. Suunnan käynnisti kaksi vuonna 1996 julkaistua kirjaa, Cheryll Glotfeltyn ja Harold Frommin toimittama "The Ecocriticism Reader" ja Lawrence Buellin "The Environmental Imagination". Suomessa ekokritiikin näkökulmia on tuonut esiin Toni Lahtisen ja Markku Lehtimäen toimittama "Äänekäs kevät" (2008).


title: Stam1nan diskografia

text: Tämä on suomalaisen Stam1na-yhtyeen diskografia.


title: Stam1nan diskografia

text: Yhtye julkaisi vuosina 1997–2004 useita demoja, joista kolme ensimmäistä oli englanninkielisiä. Monet myöhemmistä demokappaleista päätyivät sittemmin uudelleenäänitettyinä versioina yhtyeen esikoisalbumille. Alkuperäiset suomenkieliset kappaleet sekä englanninkielinen ”Meet Your Fate”, yhtyeen ensimmäinen sävellys, julkaistiin myös vuoden 2010 "Vanhaa paskaa" -kokoelma-albumilla.


title: Stam1nan diskografia

text: Julkaistiin vuonna 1997.Julkaistiin vuonna 1998.Julkaistiin vuonna 1999.Julkaistiin vuonna 2001.Julkaistiin vuonna 2002. Kappale ”Koe murha!” julkaistiin uudelleen "Stam1na"-albumilla.Julkaistiin vuonna 2003. Kappaleet ”Erilaisen rakkauden todistaja” ja ”Väkivaltakunta” julkaistiin uudelleen "Stam1na"-albumilla.Julkaistiin vuonna 2004. Kaikki kappaleet julkaistiin uudelleen "Stam1na"-albumilla.Julkaistiin vuonna 2004. Kappale ”Sananen lihasta” julkaistiin "Stam1na"-albumilla ja kappale ”Pyhä yksinkertaisuus” "Kadonneet kolme sanaa" -singlen B-puolena.Mokoman, Rytmihäiriön ja Stam1nan marraskuussa 2006 järjestetyltä Sakara Tour 2006 -yhteiskiertueelta julkaistiin DVD:


title: Stam1nan diskografia

text: Ja singlet:


title: Stam1nan diskografia

text: Anal Thunderin, Kotiteollisuuden, Mokoman ja Stam1nan jäsenten sekä Laineen Kasperin muodostama Hockey Club Lepran Sonnit eli HC LeSo teki vuonna 2015 uuden version Saimaan Pallon ”Lätkä lentää” -kannatuslaulusta. Se julkaistiin myös singlenä:


title: Stam1nan diskografia

text: Stam1nan aiemmin julkaisematon kappale ”Karhunraudat” (säv. Antti Hyyrynen ja Kai-Pekka Kangasmäki, san. Hyyrynen, sov. Stam1na) on mukana Amnestyn 50-vuotisjuhlavuoden kunniaksi toukokuussa 2011 julkaistulla "Mitä vapaus on" -albumilla.


title: Iisvesi

text: Iisvesi on Kymijoen vesistön Rautalammin reittiin kuuluva järvi Tervon, Rautalammin, Suonenjoen ja Kuopion alueilla Pohjois-Savossa. Sen pinta-ala on 164 km², ja pinnankorkeus 97,9 m merenpinnan yläpuolella. Iisvesi saa vetensä pohjoisempana sijaitsevasta suuresta Nilakasta, joka laskee järveen Äyskosken, Koskiselän ja Tervonsalmen kautta. Myös idempänä sijaitsevat pienemmät järvet Ahveninen, Hirvijärvi ja Kuttajärvi laskevat Iisveteen. Iisvedestä vedet puolestaan laskevat lännessä Vaajasalmen ja Säynätsalmen kautta samassa tasossa sijaitsevaan Niiniveteen, josta ne jatkavat matkaansa etelään Miekkaveteen.


title: Iisvesi

text: Järvi on jakautunut kolmeen suurempaan altaaseen, jotka ovat Virmasvesi, Rasvanki ja varsinainen Iisvesi. Sitä luonnehtivat suuret saaret ja pitkät järveä halkovat niemet, kuten Lieteniemi, joka erottaa Virmasveden Iisvedestä. Iisveden yli 400 saaresta suurimmat ovat Pulkkilansaari sekä Virmasveden ja Rasvangin selät toisistaan erottavat Käpysaari ja Linnonsaari. Etelämpänä sijaitsee kapea ja pitkä Kuninkaansaari. Iisvedellä on rantaviivaa 464 km, ja sen rannoille on keskittynyt kolme asutuskeskusta: Virmasveden rannalla sijaitsee Karttula, Rasvangin rannalla Tervo ja aivan Iisveden eteläisimmässä päädyssä Suonenjoen Iisveden taajama.


title: Iisvesi

text: Iisveden vedenlaatu on yleisen käyttökelpoisuusluokituksen mukaan erinomainen, Rasvangin ja Virmasveden osalta hyvä. Vain pitkä ja kapea Karttulanlahti on luokiteltu tyydyttäväksi. Vesi on vähähumuksista ja varsin kirkasta.


title: Liedon mestari

text: Liedon mestari oli Suomessa keskiajalla, todennäköisesti 1300-luvun alkupuolella (1320–1350), vaikuttanut hypoteettinen kuvanveistäjämestari. Hänen olemassaolonsa on päätelty joukosta eri kirkoissa säilytettyjä pyhäinkuvia, jotka tyylipiirteidensä perusteella on päätelty saman henkilön tai työpajan tuotteiksi. Mestarin henkilöllisyyttä tai kansallisuutta ei tiedetä – nimen takana on todennäköisesti suurehko joukko kisällejä ja oppipoikia. Mestarin töiksi tai hänen "tyylisuuntaansa edustaviksi" on tunnistettu 16 veistosta, joista pari on jo tuhoutunut.


title: Liedon mestari

text: Liedon mestarin tyyli oli gotlantilaisvaikutteinen täysgoottilainen tyyli. Veistoksille tyypillistä on hahmojen suuret päät ja korkeat otsat, kasvojen hieman vinot ja sirrillään olevat silmät, "täysgoottilainen" hymy nokkamaisesti suipistuvine huulineen sekä syvään uurretut vaatteiden laskokset.


title: Liedon mestari

text: Liedon mestarin työksi on laskettu ainakin seuraavat pyhimyskuvat:


title: Saksan liittotasavallan peruslaki

text: Saksan liittotasavallan peruslaki (, lyh. "Grundgesetz") on Saksan perustuslaki. Se kirjoitettiin vuonna 1949.


title: Saksan liittotasavallan peruslaki

text: Nykyinen peruslaki eroaa monelta osin Weimarin tasavallan perustuslaista, joka oli Saksan historian ensimmäinen demokraattinen perustuslaki.


title: Saksan liittotasavallan peruslaki

text: Lain kirjoittajat eivät kuitenkaan halunneet kutsua lakia perustuslaiksi (), koska sen toivottiin jäävän väliaikaiseksi ja miehitysvyöhykkeisiin jaetun Saksan yhdistyvän pian. Tämän vuoksi laille annettiin nimeksi "Grundgesetz", jonka voisi suomentaa perusasetukseksi. Kesti kuitenkin noin 40 vuotta lain kirjoittamisen jälkeen ennen kuin Saksan jälleenyhdistyminen toteutui ja hyvin toiminut peruslaki jäi voimaan myös yhdistyneeseen Saksaan.


title: Saksan liittotasavallan peruslaki

text: Laissa määritellään muun muassa demokraattisten instituutioiden (liittopresidentti, liittokansleri, oikeuslaitos) rooli, osavaltioiden ("Bundesländer" eli liittomaiden) ja liittotasavallan suhde ja Bundeswehrin eli armeijan rooli. Tärkeimmäksi asiaksi nousevat kuitenkin perusoikeudet. Peruslain ensimmäinen lause onkin "Die Würde des Menschen ist unantastbar" (), joka on todennäköisesti tunnetuin lause Saksan perustuslaissa.


title: Håkan Hellström

text: Håkan Hellström (s. 2. huhtikuuta 1974 Göteborg, Ruotsi) on ruotsalainen muusikko. Hän sai suurta suosiota Ruotsissa heti ensimmäisen singlensä ”Känn ingen sorg för mig Göteborg” ilmestyttyä vuonna 2000.


title: Håkan Hellström

text: Hellström on soittanut Broder Daniel -yhtyeessä bassoa vuosina 1988–1994 ja rumpuja vuosina 1997–2003. Hän on myös soittanut rumpuja Honey Is Cool -yhtyeessä.


title: Håkan Hellström

text: Myös Hellströmin äiti Christina Hellström on levyttänyt. Ensilevynsä hän teki 2013.


title: The Strangers (yhtye)

text: The Strangers on suomalainen rautalankayhtye, joka toimi vuosina 1961–1964 ja teki paluun vuonna 1996. The Strangersia on kutsuttu Suomen ensimmäiseksi rautalankayhtyeeksi.


title: The Strangers (yhtye)

text: Yhtyeen juuret juontuvat alkuvuoteen 1960, jolloin Jorma Tuominen piti koulussa esitelmän kitarasta ja pyysi samalla luokalla ollutta Jussi Itkosta soittamaan kanssaan esitelmän päätteeksi. Esityksen saaman suosion innoittamana kaksikko hankki halvat sähkökitarat, joita he soittivat radion kautta. Itkonen ja Tuominen rakensivat myös ison kaapin ja piilottivat radion sen sisään.


title: The Strangers (yhtye)

text: Englannissa kielikurssilla kesällä 1960 käynyt Itkonen kuuli Lontoossa paikallisia bändejä, jotka soittivat instrumentaalimusiikkia kokoonpanolla kaksi kitaraa, basso ja rummut. Matkalta hän osti Guya-merkkisen sähkökitaran. Syksyllä naapurissa asuneesta Matti Valtosesta tehtiin basisti ja hänelle hankittiin Höfnerin viulubasso. Valtosella ei ollut aikaisempaa soittokokemusta.


title: The Strangers (yhtye)

text: Kuultuaan The Shadows -yhtyeen kappaleen "Apache" Itkonen kiinnostui levyn erikoisesta kitarasoundista ja kysyi asiaa Herbert Katzilta. Katz tiesi, että levyn äänimaailma oli saatu aikaan kaikulaitteella, jollaista ei Suomessa ollut vielä kenelläkään. Jussin isä Veikko Itkonen tunsi erään Yleisradion insinöörin, joka rakensi yhtyeelle kaikulaitteen vanhasta nauhurista. Syksyllä 1960 yhtyeeseen liittyi rumpaliksi Antero Päiväläinen. "Ande" oli aikaisemmin soittanut koulubändeissä myös jazzia tavallisen tanssimusiikin ohella.


title: The Strangers (yhtye)

text:
The Strangers soitti lähinnä kouluhipoissa vuoden 1961 aikana ja tuli tunnetuksi ainakin pääkaupunkiseudulla. Yhtye vieraili myös radio-ohjelmissa. Jussi kävi jälleen Lontoossa kesällä 1961 ja osti sieltä Fender Stratocaster -kitaran ja Selmer-kaikulaitteen. Kyseessä oli oletettavasti Suomen ensimmäinen Stratocaster-kitara. Vuoden 1961 aikana aikaisemminkin yhtyettä auttanut Yleisradion insinööri rakensi bändille ääneltään laadukkaat ja ulkonäöltään yhtenevät kaappivahvistimet. Ehkä mainittavin esiintyminen suurelle yleisölle oli Messuhallissa vuonna 1961 Terpsichoren tanssikoulun päättäjäisissä. Suosio oli valtaisa ja oletettavasti myötävaikutti nuorilta nuorille soittaneiden kitarayhtyeiden määrän lisääntymiseen.
Syksyllä 1962 basistiksi vaihtui Kari Bergström. Hän oli aikaisemmin soittanut The Esquiresissa Eero ja Jussi Raittisen sekä veljensä Reijo Bergströmin kanssa. Kesällä myös yhtyeen komppikitaristille oli tilattu Fender Stratocaster -kitara ja basistille Fender Precision -basso. Syksyllä 1962 bändi teki musiikin Jussin isän Veikko Itkosen tuottamaan elokuvaan "Vaarallista vapautta". Elokuvan ensi-ilta oli marraskuussa 1962 ja se saikin paljon julkisuutta muun muassa poikkeavan musiikkinsa johdosta. The Strangersilla oli useita esiintymisiä esimerkiksi Helsingin EXPO-hallissa. Yhtye panosti myös ulkonäköön: soittajilla oli punaiset Fenderit ja tyylikkäät siniset silkkipuvut.


title: The Strangers (yhtye)

text:
Scandian vuonna 1963 julkaisema yhtyeen ensisingle "SRP-003 / Vaara" ei vielä herättänyt kovin suurta huomiota, vaikka levyä myytiinkin pari tuhatta kappaletta. "Vaarallista vapautta" -elokuvassakin kuullut kappaleet olivat yhtyeen omaa tuotantoa. The Strangersin maine alkoi kasvaa sen päästyä televisioon Jukka Virtasen ohjelmaan Studio 1 ja Antti Einiön Nuorten tanssihetkeen. Yhtye oli myös mukana Mauno Kurkvaaran musiikkielokuvassa "Lauantaileikit" (1963).
Yhtyeen toinen single, 29.4.1963 levytetty "Kolme kitaraa", meni suoraan Kahdeksan kärjessä -ohjelman ykköseksi. Kappale on rautalankaversio vanhasta venäläisestä kansanlaulusta "Kaksi kitaraa". Tuolloin Scandian levyt äänitettiin yhdellä otolla Kulttuuritalon lavalla. Levy sisälsi ilmeisesti ensimmäisen trikkiäänityksen Suomessa: "Kolmen kitaran" soolokohta jätettiin tyhjäksi ja Kari "Jet" Bergström soitti soolokohdan jälkiäänityksellä. Singlen B-puolella oli "Castle Mood" eli Annikki Tähden vanha menestysiskelmä "Balladi Olavinlinnasta", johon yhtye lisäsi eksoottisia sävyjä muun muassa bassosoololla, kvinttiviritteisellä hammondilla, bongojen käytöllä. Onpa kappaleen alussa tuuliefektikin. Urkuja levytyksessä soitti Jaakko Salo. The Strangersin singlellä urut olivat ilmeisesti ensimmäisen kerran mukana kitarayhtyeen levyllä Suomessa. Samassa äänityssessiossa "Kolmen kitaran" kanssa äänitettiin myös "Yyterin twist", jolla yhtye säesti laulaja Timo Jämseniä. Myös tässä kappaleessa urkuja soittaa Jaakko Salo. Kappale "Kolme kitaraa" oli Kahdeksan kärjessä -listalla yli vuoden, kunnes Aikamiesten esittämä "Iltatuulen viesti" pudotti sen listalta. Tuolloin bändi oli jo lopettanut.


title: The Strangers (yhtye)

text: Yhtyeellä oli alkuaikoinaan vaikeuksia yleisön kanssa, sillä monet suorastaan vihasivat kitarayhtyeitä. Keikoilla vaadittiinkin tangomusiikkia joskus jopa puukolla uhaten. Myös vanhemmat tanssimuusikot suhtautuivat nuoriin rautalankayhtyeisiin varsin nyrpeästi.


title: The Strangers (yhtye)

text: The Strangers esiintyi myös Ranskassa. Eräs saksalainen manageri tarjosi yhtyeelle ensin töitä kesäksi 1963 Saksasta. Sopimusehdot olivat kuitenkin niin huonot, että yhtye jätti Saksan väliin ja jatkoi pakettiautollaan Pariisiin. Siellä se esiintyi Ranskan rockin pyhäkössä Le Golf Drouot -kerhossa. Ensiesiintyminen melkein epäonnistui, kun kitaravahvistimet eivät toimineet väärän verkkojännitteen takia. Muuntajien avulla keikka kuitenkin onnistui, ja heti seuraavana päivänä yhtye sai useita soittotarjouksia Rivieralta.


title: The Strangers (yhtye)

text: Yhtyeen matka jatkui Juan-les-Pinsiin Cannesin lähelle, jossa yhtye aloitti soitot Club 63 -nimisessä paikassa. Pian kadun toisella puolella sijainneen Las Vegasin omistaja halusi yhtyeen omaan paikkaansa ja vielä kolmaskin paikka, Sweet Club, kiinnostui. Yhtye päätyi sopuratkaisuun ja soitti illan mittaan kaikissa paikoissa. Kerhojen lisäksi yhtye esiintyi suuressa rock-konsertissa Ranskan nimibändien kanssa Annecyssä lähellä Sveitsin rajaa sekä Monte Carlon TV:ssä. The Strangers pääsi myös soittamaan yksityistilaisuuksiin. Yhtye soitti esimerkiksi juhlissa, joissa Brigitte Bardot ystävineen joi shampanjaa uima-altaan reunalla "Kolmen kitaran" tahdissa. The Strangersin menestys Ranskassa ei ollut aivan vaatimatonta, sillä vielä 1977 Itkonen sai Ranskasta sikäläisiä teostopalkkioita.


title: The Strangers (yhtye)

text: Yhtyeelle tarjottiin kesän jälkeen jatkosopimusta vuoden loppuun, mutta he joutuivat palaamaan kotiin koulujen alettua. Syksyllä 1963 yhtye jatkoi keikkailua Suomessa. Rautalankamusiikin laskukausi oli kuitenkin alkanut, ja monet yhtyeet siirtyivät laulettuun musiikkiin The Beatlesin vaikutuksesta. Myös The Strangers käytti joskus keikoillaan laulusolistina Timo Jämseniä sekä Ann-Christineä. Itkonenkin lauloi, mutta hän ei kuitenkaan halunnut tehdä The Strangersista lauluyhtyettä ja erosi helmikuussa 1964. Vähän myöhemmin yhtye hajosi. Päiväläinen kävi keväällä 1964 The Islandersissa, sitten The Esquiresissa ja päätyi myöhemmin Pepe & The Paradiseen. Bergström tienasi opiskelurahoja soittamalla eri esimerkiksi Erkki Liikasen ja Jukka Kuoppamäen yhtyeissä.


title: The Strangers (yhtye)

text: The Strangers oli tarkoitus kasata uudelleen alkuperäisellä kokoonpanolla 1975, mutta Itkonen kieltäytyi, sillä hän oli ollut soittamatta kymmenen vuotta. Päiväläinen toteutti kuitenkin idean, ja syksyllä 1977 "The New Strangers" aloitti harjoittelun. Yhtyeeseen kuului Päiväläisen lisäksi aikaisemmin The Scaffoldsissa rautalankaa soittaneet Mårten Enqvist ja Kicke Bergholm sekä The Needlesin Eero Lupari. Huhtikuussa 1978 ilmestyi yhtyeen LP "In the Night," ja kesällä kokoonpano teki muutamia keikkoja. "In the Night" sisältää vanhaan rautalankatyyliin tehtyjä sovituksia tunnetuista sävelmistä, mutta mukana on myös neljä omaa tuotantoa edustavaa kappaletta. 1980 ilmestyi The New Strangersin toinen albumi "Ave Caesar".


title: The Strangers (yhtye)

text: Rautalangan noustua 1970-luvun lopulla uudelleen huomion kohteeksi yhtyeen vanhat äänitteet kaivettiin esiin. Unto Torniainen kokosi The Strangersin levytyksistä albumin "The Strangers Story". Se sisältää aiemmin julkaistun materiaalin lisäksi myös ennen julkaisemattomia nauhoituksia, jotka ovat peräisin samalta ajalta kuin 1963 äänitetyt singlet.


title: The Strangers (yhtye)

text: Bändi saatiin kootuksi Vuokatin Katinkullassa järjestettyyn Back to the Sixties -tapahtumaan 1996. Uuden tulemisen myötä yhtye teki 1997 autotalliäänityksen CD:n "Nimeni on Cox." Levyllä esiintyy myös Hector, joka tulkitsee kappaleet "Meikäläinen vaan" ja "Kolmonen ja mä". Toiseksi kitaristiksi tuli Hasse Walli (1996–2000), joka korvasi Tanskassa asuvan Jorma "Yki" Tuomisen.


title: The Strangers (yhtye)

text: Bändi esiintyy nykyisin kokoonpanolla Antero Jakoila (2000–), Nono Söderberg (2008–), Kari Bergström ja Antero Päiväläinen lähinnä BTS:n järjestämissä tilaisuuksissa. Jussi Itkonen asuu Espanjassa ja on mukana satunnaisesti.Ensimmäinen (1960–1961)Toinen (1962–1964)Kolmas (New Strangers 1977–1978)Timo Jämsen & The Strangers (1962–1963)Tämä kokoonpano teki huhtikuussa 1963 singlen "Eilen vasta Liisan näin / Yyterin twist", jolla urkuja soitti Jaakko Salo. Pian levyn teon jälkeen yhtye lähti Ranskan-kiertueelle. Jämsen kuitenkin jäi Suomeen ja liittyi lokakuussa 1963 The Esquiresiin.


title: Suomen keskiaikaiset seurakunnat

text: Keskiajan lopussa oli Suomessa noin 100 kirkkopitäjää eli seurakuntaa. Näistä Varsinais-Suomessa oli 26, Satakunnassa 15, Uudellamaalla 14, Hämeessä 14, Pohjanmaalla 12, Karjalassa kahdeksan ja Savossa kolme. Tihein seurakuntaverkosto oli Ahvenanmaalla.


title: Suomen keskiaikaiset seurakunnat

text: 1300-luvun alussa Suomessa oli noin 30 seurakuntaa. Osa näistä oli kappeliseurakuntia, joilla oli oma kirkko ja hautausmaa, muttei omaa pappia. Pohjois-Suomeen perustettiin jo 1320-luvulla Salon ja Kemin kappeliseurakunnat.


title: Suomen keskiaikaiset seurakunnat

text: Ennen vuotta 1550 perustetut seurakunnat on seuraavassa lueteltu historiallisten maakuntien mukaisesti.


title: Savages (yhtye)

text:
__EISISLUETT__
Savages oli vuosina 1962–1964 toiminut suomalainen rautalankayhtye, joka voitti 1963 Linnanmäen kitarayhtyekilpailun ja levytti 1963–1964 viisi singleä PSO:n Parlophone-merkille. Yhtye oli sikäli poikkeuksellinen, että sen musiikissa oli country- ja jazzvaikutteita. Savagesin rumpali Martin Brushane olikin varsin tunnettu jazzrumpali kouluyhtyeissä. Yhtyeen soolokitaristina toimi Ole Halén, joka soitti tuohon aikaan Harmony-orkesterikitaraa. Muut jäsenet olivat Kurt Wenner (basso) ja Carl-Johan Cronstedt (komppikitara), jonka korvasi syksyllä 1962 Hasse von Hertzen.


title: Savages (yhtye)

text: Yhtye toimi säestäjänä Anki Lindqvistin ensisinglellä "Neiti yksinäinen", joka levytettiin 25.9.1962. Samana vuonna yhtye säesti myös keikoilla Rock-Jerryä. Savagesin ensimmäinen oma single oli 14.3.1963 levytetty "The Savages Theme", jossa on samantapainen sävelkulku kuin The Tornadosin kappaleessa "Telstar". Martin Brushanen isä Ole oli kuitenkin säveltänyt kappaleen jo 1950-luvulla.


title: Savages (yhtye)

text: Yhtyeen suurin menestys oli 20.8.1963 levytetty versio Matti Jurvan sävellyksestä "Väliaikainen" eli "Temporary", jonka B-puoli "Dill Pickle Rag"' oli country-instrumentaali.10.10.1963 yhtye levytti kolmannen singlensä "Soita, Humu-Pekka", jonka B-puolella oli Hiski Salomaan "Lännen lokari". Vaikka yhtye olikin beatkaudella jo hajonnut, levytti se vielä kaksi singleä vuonna 1964: "Sataman valot" ja "Hip hop".


title: Savages (yhtye)

text: Yhtyeen hajottua 1964 Brushane kävi Islandersissa ja The Soundsissa. Von Hertzen taas soitti veljensä Lassen kanssa The Punksissa, josta kehittyi myöhemmin The Roosters. Brushane johti 1980-luvulla Helsingissä omaa äänitysstudiota ja Martin Brushane Big Bandia, jossa muun muassa myös Halén soitti.


title: Savages (yhtye)

text: Vuonna 2012 Savages palasi yhteen alkuperäisella kokoonpanolla yhtä sukupolvenvaihdosta lukuun ottamatta: rumpuihin on tullut isänsä tilalle Mika Brushane. Yhtyeen toinen palaaminen yhteen päättyi kuitenkin jo seuraavana vuonna Ole Halénin kuoltua syöpään 19. elokuuta 2013.


title: Savages (yhtye)

text: RautalankakokoonpanoLaulusinglen "Hip hop / Esmeralda" tehnyt kokoonpanoKokoonpano 2012-2013


Sopimus Saksaa koskevasta lopullisesta järjestelystä eli lyhyemmin Saksojen yhdistymissopimus on 12. syyskuuta 1990 Moskovassa solmittu sopimus, jossa sovittiin Saksan jälleenyhdistymisestä.


title: Sopimus Saksaa koskevasta lopullisesta järjestelystä

text: Sopimuksen osapuolet olivat kaksi Saksaa (liittotasavalta ja DDR) sekä neljä toisen maailmansodan liittoutunutta voittajavaltiota (Yhdysvallat, Neuvostoliitto, Iso-Britannia ja Ranska). Osapuolten mukaan sopimuksesta käytetään myös nimeä 2+4-sopimus.


text: Sopimuksen allekirjoittivat ulkoministerit Hans-Dietrich Genscher (Saksan liittotasavalta), Lothar de Maizière (Saksan demokraattinen tasavalta), Roland Dumas (Ranska), Eduard Ševardnadze (Neuvostoliitto), Douglas Hurd (Iso-Britannia) ja James Baker (Yhdysvallat).


text: Saksan jälleenyhdistyminen tapahtui kolme viikkoa sopimuksen solmimisen jälkeen 3. lokakuuta. Sopimuksen mukaan Neuvostoliiton asevoimien oli vedettävä joukkonsa itäisen Saksan alueelta ja Berliinin itäosasta viimeistään vuonna 1994. Yhdistyvä Saksa puolestaan lupasi Neuvostoliitolle, että vaikka voikin jatkaa läntisen Saksan jäsenyyttä Pohjois-Atlantin sopimusjärjestössä, se ei kuitenkaan sallisi neuvostojoukkojen vetäydyttyä vieraita joukkoja eikä niiden ydinaseita, mukaan lukien myöskään kuljetusalustoja kuudessa maassa eli osavaltiossa, jotka liittyivät liittotasavaltaan vuonna 1990 (Berliinin ja entisen Itä-Saksan valtion alue). Samalla myös sovittiin, että sekä entisen Itä-Saksan ja Puolan välinen sopimus rajasta Oder–Neisse-linjalla vuodelta 1950 että Saksan liittotasavallan ja Puolan välinen sopimus vuodelta 1970 tunnustetaan yhdistyvän Saksan ja Puolan välisellä sopimuksella.


text: Sopimus tuli voimaan 15. maaliskuuta 1991, jolloin Saksasta tuli täysin suvereeni valtio. Se sai oikeuden hallita kaikkia alueitaan, myös toisen maailmansodan neljän voittajavaltion miehittämää Berliiniä.


title: Strings

text: The Strings oli 1960-luvulla Haminassa perustettu yhtye, joka teki kaksi singleä, "Heili Karjalasta" / "San Antonio"' (1963) ja "Hailii happamii" / "Pikku ukko" (1969). Yhtye soitti aluksi perinteistä instrumentaalista rautalankamusiikkia, jota myös ensimmäinen single edustaa. Myöhemmin Strings uudisti kokoonpanonsa ja siirtyi laulettuun pop-vaikutteisempaan ohjelmistoon, jota kuullaan "Hailii happamii"-singlellä. Stringsin lopetettua toimintansa 1970-luvun alussa Juva, Hillo ja Leppä perustivat Castanja-yhtyeen.


title: Strings

text: Rautalankakokoonpano vuonna 1963


title: Strings

text: Kokoonpano vv.1965 - 1968


title: Strings

text: Kokoonpano vuonna 1969


title: 12 X 5

text: 12 X 5 on The Rolling Stonesin vuonna 1964 Yhdysvalloissa julkaistu albumi. Se sisältää Britanniassa listaykköseksi nousseen "It's All Over Now" -hitin. Albumi koostuu esikoisalbumin tavoin pääasiassa rhythm and blues -tyylisistä lainakappaleista, ja vain kolme kappaletta on Mick Jagger-Keith Richards -käsialaa. Albumi menestyi Yhdysvalloissa paremmin kuin yhtyeen esikoisalbumi ja oli parhaimmillaan listan sijalla 3.


title: 12 X 5

text: Nimi "12 X 5" viittaa albumin kahteentoista kappaleeseen, jotka yhtyeen viisi muusikkoa esittävät.


title: 12 X 5

text:
A-puoli
B-puoli


title: The Strangers

text: The Strangers on vuonna 2008 julkaistu ohjaaja ja käsikirjoittaja Bryan Bertinon esikoiselokuva. Kauhuelokuvan pääosissa ovat Liv Tyler ja Scott Speedman.


title: The Strangers

text: Nuori pariskunta Kristen (Liv Tyler) ja James (Scott Speedman) saapuvat illalla juhlista kesäasunnolleen. Parilla on ollut riitaa, koska Kristen ei ole hyväksynyt Jamesin kosintaa. Saavuttuaan kesäasunnolle he sytyttävät takan ja löytävät toisistaan yhteistä positiivista seuraa, kunnes asunnon ovelle kolkutetaan. Ovella seisoo nuori nainen, joka kysyy Tamara-nimistä henkilöä. Nainen häipyy lopulta ovelta, kun pariskunta kertoo ettei talossa asu Tamaraa. James lähtee tämän jälkeen hakemaan tupakkaa Kristenille kaupasta. Kristen jää yksin taloon, jolloin naamioituneet ihmiset alkavat ahdistella häntä.


title: The Strangers

text: Rogue Picturesin tuottajat vahvistivat, että elokuvalle on tekeillä jatko-osa ja sen kuvaukset on tarkoitus aloittaa 2009.


title: Taivassalon kirkko

text: Pyhän Ristin kirkko on varsinaissuomalaisen Taivassalon kunnan Kirkkosaaressa sijaitseva keskiaikainen harmaakivikirkko. Kirkko on uusimman tutkimuksen mukaan rakennettu todennäköisesti vuosien 1425 ja 1440 välillä. Kirkko on säilynyt melko hyvin keskiaikaisessa asussaan. Seurakunnan ensimmäinen puukirkko rakennettu melko varmasti jo 1200-luvulla, vaikka ensimmäinen tieto seurakunnasta on vuodelta 1350. Keskiaikaisesta sisustuksesta on säilynyt alttarikaappi ja viisi puuveistosta, jotka on lahjoitettu Kansallismuseolle krusifiksia lukuun ottamatta. 1300-luvun alkuun ajoitettu krusifiksi on arvioitu Liedon mestarin koulukunnan työksi tekotavan ja laadun perusteella. Kirkon seinillä on kalkkimaalauksia, joista varhaisimmat on tehty kirkon valmistuttua. Kuoriholvin piirteiden vuoksi pidetään mahdollisena, että kirkon rakennustöissä on ollut mukana sama Pernajan mestari, joka suunnitteli useita Uudenmaan ja Kymenlaakson kirkkoja.


title: Taivassalon kirkko

text: Taivassalon kirkko ja siitä puoli kilometriä luoteeseen sijaitsevat Taivassalon vanha pappila vuodelta 1756 ja uusi pappila vuodelta 1823 on Museoviraston vuonna 2009 julkistamassa inventoinnissa määritelty valtakunnallisesti merkittäväksi rakennetuksi kulttuuriympäristöksi.


title: Taivassalon kirkko

text: Kirkon sankaripatsas on kuvanveistäjä Jussi Vikaisen prossiveistos vuodelta 1952.


title: Holger Meins

text: Holger Meins (26. lokakuuta 1941 Hampuri, Saksa – 9. marraskuuta 1974 Wittlich, Länsi-Saksa) oli elokuvauksen opiskelija, joka tuli tunnetuksi yhtenä keskeisimmistä terroristijärjestö RAF:n jäsenistä.


title: Holger Meins

text: Holger Meins oli mukana monissa RAF:n terrori-iskuissa. Hän meni 1. kesäkuuta 1972 yhdessä Andreas Baaderin ja Jan-Carl Raspen kanssa katsastamaan Frankfurt am Mainissa sijaitsevan varastotilan, jonne heidän pommintekoaineensa oli kätketty. Poliisi oli kuitenkin vastassa ja miehet joutuivat pidätetyiksi. Vankilassa Holger Meins aloitti nälkälakon, joka vei lopulta hänen henkensä. Meinsin kuolema aiheutti Euroopassa raivokkaita mielenosoitusmarsseja, joista osa oli väkivaltaisia. Vuonna 1975 Saksan liittotasavallan Tukholman-suurlähetystön kaappauksen toteuttanut RAF:n erikoisjoukko oli nimennyt itsensä Holger Meinsiksi, Meinsin muiston kunniaksi.


title: Tampereen Ilveksen SM-sarjakausi 1952–1953

text: Tampereen Ilves pelasi kaudella 1952–53 jääkiekon SM-sarjassa. Joukkue sijoittui kuuden joukkueen runkosarjalohkossaan kolmanneksi, eikä selviytynyt jatkopeleihin. Näin kokonaissijoitus jäi määrittelemättömäksi, mutta voidaan todeta Ilveksen saaneen sarjassa kuudenneksi eniten pisteitä.


text: Kaudelle 1952–1953 SM-sarja laajennettiin siihen mennessä suurimmaksi, 12 joukkueeseen. Näin edellisvuotisista joukkueista yksikään ei pudonnut, mutta mukaan nousivat takaisin TPV ja TPS. Olympiavuoden tynkäkauden jälkeen pelattiin myös jälleen kaksinkertainen sarja ja niin runkosarjan ottelumäärä nousi kymmeneen joukkuetta kohti. Ilves pelasi vakiintuneeseen tapaan Koulukadun kentällä.


text: Risto Lindroos oli vetäytynyt Ilveksen valmennustehtävistä edellisen kauden jälkeen ja Aarne Honkavaaran oli tarkoitus toimia joukkueen pelaaja-valmentajana ja kapteenina. Honkavaara loukkaantui kuitenkin pahoin maaottelussa Puolaa vastaan ennen SM-sarjan alkua, ja niin Lindroos palasi takaisin valmentajaksi ja kapteeniksi nimettiin Jukka Wuolio.


text: Honkavaaran lisäksi joukkue koki muitakin menetyksiä. Yrjö Hakala siirtyi HPK:hon ja Osmo Huhti lopetti peliuransa. Ilves menetti näin edelliskauden kolme parasta pistemiestään, joskin peliuransa keväällä 1951 jo lopettanut Kalle Havulinna palasi kentille korvaamaan Honkavaaraa. Puolustaja Ossi Kauppi vaihtoi paikalliskilpailija TBK:n riveihin. Myöskään kokenut Lotfi Nasib ei pelannut tällä kaudella.


text: Aukot paikattiin pääosin omista junioreista, tosin Lennart Jaala siirtyi Ilvekseen Lukosta. Joukkueessa kauden mittaan esiintyneistä 15 kenttäpelaajasta yhdeksän oli alle 20-vuotiaita, joskin neljä heistä pelasi kaudella vain yhden ottelun.


text: Honkavaaran poissa ollessa Ilveksen ja SM-sarjan pistepörssien kärkeen nousivat uudet miehet. Ilveksestä paras oli kokenut, jo yhdeksännen kautensa pelannut Eero Saari, joka teki 10 pelissä kahdeksan maalia ja antoi neljä syöttöä.


text: Kolme aikaisempaa kautta SM-sarjaa hallinnut Ilves oli kaudella 1952–53 uuden tilanteen edessä. Jo ensimmäisessä ottelussa HIFK aiheutti Ilvekselle ensimmäisen tappion sitten tammikuun 1949. Kausi sujui vuorotellen voittojen ja tappioiden merkeissä. Heikkoa Turun Pyrkivää vastaan Ilves sai vaisun 3–3 tasapelin jälkeen toisella yrittämällä muistella vanhoja hyviä aikoja numeroin 11–2, mutta toisaalta Ilveksen kaksi vuotta aiemmin loppuotteluissa kaatama Hämeenlinnan Tarmo voitti molemmat joukkueiden kohtaamiset yhteismaalein 15–0.


text: Ilves jäi ensimmäistä kertaa 19 vuoteen mitaleitta. Voiton sarjassa vei lopulta TBK, joka kukisti loppuotteluissa Tarmon.


text: Ilveksen A-nuoret voittivat vuonna 1953 edellisen kauden tapaan Suomen mestaruuden.


title: Öljyjatropa

text: Öljyjatropa (jatropa, jatrofa) ("Jatropha curcas") on tyräkkikasvien ("Euphorbiaceae") heimoon kuuluva kasvi. Se on kotoisin Väli-Amerikasta, mistä se on levinnyt muille trooppisille ja subtrooppisille alueille.


title: Öljyjatropa

text: Öljyjatropa voi kasvaa viisi metriä korkeaksi pensaaksi. Hedelmät sisältävät kolme isoa siementä.


title: Öljyjatropa

text: Öljyjatropaa on käytetty viljelysten aitakasvina ja hyvän kuivuudenkestävyyden ansiosta estämään aavikoitumista. Siemenet sisältävät öljyä, josta on valmistettu saippuaa, tuhoeläinten karkotetta sekä lamppu- ja moottoriöljyjä. Öljystä saadaan jalostamalla myös biodieseliä. Öljyjatropaa ei ole käytetty elintarvikkeena myrkyllisyytensä vuoksi. Kasvi sisältää muun muassa 2,3,5,6-tetrametyylipyratsiinia (TMPZ).


title: Öljyjatropa

text: Biopolttoaineeksi öljyjatropaa kasvatetaan muun muassa Meksikossa ja Intiassa. The Centre for Jatopha Promotion on valmis istuttamaan Intiassa 5 000 000 000 jatropaa, joiden siemeniä käytettäisiin 2 500 000 000 gallonan biopolttoainetuotantoon Rajasthanissa, Gujaratissa ja Madhya Pradeshissa. Suomen ulkoasiainministeriöllä on Väli-Amerikassa hanke, joka tukee uusiutuvan energian tuotantoa ja muun muassa öljyjatropan tuotantoa. Air New Zealand kokeili öljyjatropasta valmistettua polttoainetta Boeing 747-300 -lentokoneella joulukuussa 2008.


title: André Abegglen

text: André ”Trello” Abegglen (7. maaliskuuta 1909 – 8. marraskuuta 1944) oli sveitsiläinen jalkapalloilija, pelipaikaltaan kärki. "Trello"n seuroja oli mm. sveitsiläinen Grasshopper Club Zürich, ranskalainen FC Sochaux-Montbéliard sekä tietenkin Sveitsin jalkapallomaajoukkue. Abegglen pelasi myös kahdet maailmanmestaruuskilpailut, vuosina 1934 ja 1938. 1934 hän teki maalin 1. kierroksen ottelussa Alankomaita vastaan. Vuonna 1938 Abegglen oli joukkueensa sankari. 1. kierroksen ottelussa Natsi-Saksaa vastaan hän teki tasoitusmaalin. Uusintaottelussa hän teki peräti kaksi maalia ja vei joukkueensa jatkoon. 2. kierroksella Unkari pudotti Sveitsin 0–2. Abegglenille kirjattiin silti kolme maalia, ja hän oli jaetulla seitsemännellä tilalla maalipörssissä.


title: André Abegglen

text: Abegglen voitti kaksi Ranskan mestaruutta FC Sochaux paidassa, vuosina 1935 ja 1938. Abegglen voitti myös maalikuninguuden 1935, kun hän iski 30 maalia 28 ottelussa.


title: Phantasy Star

text: Phantasy Star () on Segan kehittämä ja julkaisema roolipelisarja. Tyyliltään sarja on sekoitus scifiä ja fantasiaa.


title: Phantasy Star

text: Sarjan ensimmäinen osa julkaistiin Sega Master System:lle Japanissa 20. joulukuuta 1987. Peli oli monella tavalla pioneeri konsoleille julkaistavien roolipelien saralla."Phantasy Star Generation 1" on uusi versio alkuperäisestä "Phantasy Star":sta.


title: Phantasy Star

text: "Phantasy Star Generation 2" on uusi versio "Phantasy Star II":sta.


title: Phantasy Star

text: "Ambition of the Illuminus" on laajennus "Phantasy Star Universe"en.


title: Nivala (lehti)

text: Nivala-lehti on Nivalassa kerran viikossa ilmestyvä paikallislehti. Lehteä julkaisi vuodesta 1949 Nivala-seura 4.4.2008 asti, kunnes lehti siirtyi Keski-Pohjanmaan Kirjapaino Oyj-konsernin omistukseen.


title: Nivala (lehti)

text: Lehden päätoimittajana toimii Risto Puolimatka. Nivala-lehden levikki on 5 400 kpl .


title: Nivala (lehti)

text: Lehden toimitus sijaitsee Nivalassa. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.


title: Nivala (lehti)

text: Nivala-lehti sai uutta ilmettä ja energiaa uudistamalla lehden uuteen uskoon vuoden 2013 alusta. Uudistettu lehti julkaistiin ensimmäisen kerran 3.1.2013, jossa mukana myös nuorten sivut, joihin kirjoittelevat nivalalaiset nuoret. Nivala-lehti siirtyi vuoden 2013 alusta kerran viikossa julkaistavaksi.


title: Parhaan romaanin Nebula-palkinto

text: Parhaan romaanin Nebula-palkinto on yksi Science Fiction and Fantasy Writers of America jakamista Nebula-palkinnoista. Romaaniksi määritellään yli 40 000 sanan mittainen teos.


title: Parhaan romaanin Nebula-palkinto

text: Taulukossa vuosi on se, jolle palkinto jaetaan. Palkinto jaetaan aina edelliselle vuodelle (esimerkiksi palkinto vuodelle 2007 on jaettu vuonna 2008).


title: Geir Sætveit

text: Geir Sætveit (s. 1978) on norjalainen huonekalumuotoilija ja sisustusarkkitehti, joka on valmistunut Bergenin kansallisesta taideakatemiasta. Suomalaisista huonekalualan yrityksistä Geir Sætveit on suunnitellut kalusteita Martela Oyj:lle.


title: Parhaan pienoisromaanin Nebula-palkinto

text: Parhaan pienoisromaanin Nebula-palkinto on yksi Science Fiction and Fantasy Writers of American (SFWA) jakamista Nebula-palkinnoista. Pienoisromaaniksi () määritellään 17 500–40 000 sanan mittainen teos.


title: Parhaan pienoisromaanin Nebula-palkinto


title: Parhaan pitkän novellin Nebula-palkinto

text: Parhaan pitkän novellin Nebula-palkinto on yksi Science Fiction and Fantasy Writers of American jakamista Nebula-palkinnoista. Pitkäksi novelliksi () määritellään 7 500–17 500 sanan mittainen teos.


title: Parhaan pitkän novellin Nebula-palkinto


title: Parhaan novellin Nebula-palkinto

text: Parhaan novellin Nebula-palkinto on yksi Science Fiction and Fantasy Writers of America jakamista Nebula-palkinnoista. Novelliksi määritellään alle 7500 sanan mittainen teos.


title: Parhaan novellin Nebula-palkinto


Parhaan käsikirjoituksen Nebula-palkinto on yksi Science Fiction and Fantasy Writers of American jakamista Nebula-palkinnoista. Sillä palkitaan elokuvan, televisiosarjan, radio-ohjelman tai näytelmän käsikirjoitus. Vuosina 1974, 1975 ja 1977 palkinto oli parhaasta näytelmäteoksesta.


title: Parhaan käsikirjoituksen Nebula-palkinto

text: Taulukossa vuosi on se, jolle palkinto jaetaan. Palkinto jaetaan aina edelliselle vuodelle (esimerkiksi palkinto vuodelle 2007 on jaettu vuonna 2008). Vuoden 2008 jälkeen palkinnon korvasi Bradbury-palkinto.


title: Pukusuunnittelija

text: Pukusuunnittelija tarkoittaa elokuvatuotannossa taiteellisesti päävastuullista suunnittelijaa. Pukusuunnittelija rinnastetaan koulutukseltaan ja työn vaativuudeltaan lavastajaan, ohjaajaan ja kuvaajaan. Suurin osa elokuva-pukusuunnittelijoista työskentelee keikkatyöläisinä tuotantoyhtiöissä. Myös teattereissa käytetään vierailevia pukusuunnittelijoita. Suomessa pukusuunnittelijoita työskentelee elokuva-alalla pääsääntöisesti 10-15 henkilöä, ja sivutoimisesti alle 50 henkilöä. Elokuvapuolella ammattikunta on pieni, mutta hyvin järjestäytynyt. Pukusuunnittelija suunnittelee puvustuksia teatteriesityksiin, tv-ohjelmiin ja elokuviin. Osa pukusuunnittelijoista suunnittelee myös lavastuksia.


title: Pukusuunnittelija

text: Pukusuunnittelija tekee tiivistä yhteistyötä ohjaajan, lavastajan, kuvaajan (elokuva), ja näyttelijöiden, eli niin sanotun taiteellisen henkilökunnan kanssa, sekä toteuttavan ja teknisen henkilökunnan kanssa. Pienemmissä tuotannoissa pukusuunnittelija voi toteuttaa itse suunnittelemansa asut. Suuremmissa tuotannoissa hän piirtää mallikuvat ja työkuvat, sekä hankkii materiaalit ja valvoo toteutusta.


title: Pukusuunnittelija

text: Pukusuunnittelua voi opiskella yliopistotasolla Taideteollisessa korkeakoulussa. Ammattikorkeakouluissa voi opiskella teatteripuvustusta. Ammattiin voi hankkia pätevyyden myös oppisopimuskoulutuksella, mikä on harvinaisempaa.


title: Atlant Stadium

text: Atlant Stadium on monikäyttöinen stadion Navapolatskissa Valko-Venäjällä. Nykyään sitä käytetään enimmäkseen jalkapallossa FC Naftan Novopolotskin kotikenttänä. S eon valmistunut vuonna 1970 ja remontoitu 2003. Stadionille mahtuu 4 522 ihmistä.


Science Fiction and Fantasy Writers of America, Inc. (SFWA) on vuonna 1965 perustettu yhdysvaltalainen tieteis- ja fantasiakirjailijoiden yhdistys. Aiemmin yhdistyksen nimi oli Science Fiction Writers of America, mistä lyhenne SFWA on peräisin. Yhdistyksen perusti Damon Knight.


title: Science Fiction and Fantasy Writers of America

text: Valtaosa yhdistyksen jäsenistä asuu Yhdysvalloissa. Aktiivinen jäsenyys on rajattu science fictionin, fantasian tai kauhun lajityypin julkaistuille kirjailijoille. Vähimmäisvaatimuksena on yksi julkaistu romaani tai käsikirjoitus taikka kolme novellia tietyin reunaehdoin levikin ja palkan suhteen. Liitännäisjäseneksi pääsevät sellaiset julkaistut kirjailijat, jotka eivät täytä näitä vaatimuksia. "Amerikka" yhdistyksen nimessä viittaa siihen että sen edunvalvonta keskittyy julkaisutoimintaan Yhdysvalloissa. Jäsenyys edellyttääkin sitä että kirjailijan teoksia on julkaistu englanniksi.


text: SFWA jakaa vuosittain Nebula-palkintoa parhaalle novellille, pitkälle novellille, pienoisromaanille, romaanille ja käsikirjoitukselle. Lisäksi se jakaa myös Andre Norton -palkinnon parhaalle nuorten aikuisten romaanille, Author Emeritus -kunnianosoituksen ja Damon Knight Memorial Grand Master Awardin poikkeuksellisesta elämäntyöstä tieteis- tai fantasiakirjallisuudessa.


title: Sebastião José de Carvalho e Melo

text: Pombalin markiisi Sebastião José de Carvalho e Melo (13. toukokuuta 1699- 15. toukokuuta 1782) oli 1700-luvulla elänyt portugalilainen valtiomies ja maansa pääministeri vuodet 1750-1777. Hän oli myös Oeirasin kreivi ja Pombalin markiisi.


title: Sebastião José de Carvalho e Melo

text: E Melo syntyi vuonna 1699 Lissabonissa. Nuoruusvuotensa hän opiskeli Coimbran yliopistossa, jonka jälkeen hän palveli jonkin aikaa armeijassa. Siirryttyään politiikkaan hänen urakehityksensä oli hidasta ja hän toimi vain Portugalin lähettiläänä eri hoveissa, mutta kuninkaan vaihduttua hänelle suotuisampaan Joosef I:hin, nimitettiin e Melo mukaan hallitukseen. E Melo toimi sisäministerinä vuodesta 1750 vuoteen 1777 ollen tosiasiassa muita ministereitä ja jopa itse kuningasta merkittävämpi vallankäyttäjä valtion asioissa. Vuonna 1755 hänestä tuli maan pääministeri. Pombal muistetaan Portugalissa lähinnä Lissabonin vuoden 1755 maanjäristyksen nopeasta ja tehokkaasta jälkihoidosta sekä roolistaan Portugalin talouden ja yhteiskunnan uudistajana. Markiisi de Pombalin valtakaudella kontrollipolitiikka ankaroitui huomattavasti. "Sellit ja vankilat ovat ainoa asia, jonka tiedän tepsivän tähän hulluun kansaan", kerrotaan hänen sanoneen.


title: Sebastião José de Carvalho e Melo

text: Pääministeriksi tultuaan e Melo ryhtyi reformeihin ja uudistuksiin. Hän muun muassa lakkautti orjuuden Portugalin Intian-siirtomaista. Hän on myös jäänyt historiaan yhtenä jesuiittaveljeskunnan vihollisista valistusajalla. Pääministerinä ollessaan e Melo esimerkiksi takavarikoi jesuiittojen omaisuuden valtiolle ja karkotti nämä maasta.


title: Sebastião José de Carvalho e Melo

text: E Melo menehtyi rauhallisesti Pombalissa vuonna 1782.


title: Charles Courant

text: Charles Courant (14. huhtikuuta 1896 – 26. kesäkuuta 1982) oli sveitsiläinen vapaapainija.


title: Charles Courant

text: Courant voitti hopeaa vuoden 1920 kesäolympialaisissa Antwerpenissä alle 82,5 kilon sarjasta. Neljä vuotta myöhemmin Pariisin olympiakentillä hän saavutti samasta sarjasta pronssia.


title: Shanghain ooppera

text: Shanghain ooppera tai Shanghain oopperatalo (, ) on kiinalainen, Shanghaissa toimiva oopperaseurue. Oopperan pääjohtaja, taiteellinen johtaja ja kapellimestari on Guoyong Zhang, joka on toiminut sen johdossa vuodesta 2001. Oopperaseurue on perustettu 1950-luvulla, ja sitä pidetään Aasian parhaana. Oopperan ohjelmistossa oli vuonna 2007 seitsemän oopperaa.


title: Shanghain ooppera

text: Shanghain ooppera vieraili Suomessa Savonlinnan oopperajuhlilla 2008 ja esitti Giuseppe Verdin "Otellon" ja Deqing Wenin oopperan "Uhkapeli" sekä Xian Xinghain kantaatin "Keltainenjoki". "Otellon" ohjasi Rooman oopperan ohjaaja Maurizio di Mattia.


title: Shanghain ooppera

text: Oopperalla ei ole omaa toimitilaa, vaan se vuokraa kahta teatteria, joista toinen on Shanghai Grand Theatre.


title: Summanjoki

text: Summanjoki on joki Suomessa pääosin Kymenlaakson maakunnan alueella. Summanjoen vesistöalue sijaitsee ensimmäisen Salpausselän eteläpuolella suurimmaksi osaksi Haminan ja Kouvolan kuntien alueella, mutta ulottuu pieneltä osin myös Luumäelle. Summanjoen vesistön järvisyys on 2,2 %. Merkittävin sivujoki on Sippolanjoki.


title: Summanjoki

text: Summanjoki virtaa tasaisessa savikoille syntyneessä viljelymaisemassa tai rapakivikallioon muodostuneessa murroslaaksossa. Vesistö saa alkunsa Kouvolan Utin ja Luumäen Kaitjärven kylän väliseltä alueelta. Vesistön latvaosassa Saaramaanjärvi (65 m) laskee päähaaraan Kelkanjoen kautta. Joen yläjuoksun suurimpia järviä ovat Enäjärvi, Sanijärvi ja Saaramaanjärvi. Sippolanjoki yhtyy päähaaraan Kouvolan ja Haminan rajalla. Sippolanjoen varrella sijaitsee Kouvolan puolella Sippolan kirkonkylä. Joki laskee Haminan länsiosassa Suomenlahden Summanlahteen.


title: Summanjoki

text: Summanjoen varrella on aiemmin toiminut useitakin teollisuuslaitoksia, kuten Turpaan ruutitehdas, Turpaan mylly ja Keisarinkosken saha.Stora Enso säännösteli Summanjoen ja sen yläjuoksun järvien vedenkorkeutta 1950-luvulta vuoteen 2010 asti, jotta Haminan Summan paperitehdas sai tarpeeksi vettä kaikkina vuodenaikoina. Saaramaanjärvessä ja Turpaankoskessa oli tarkoitusta varten säännöstelypadot. Kun tehdas lakkautettiin vuonna 2008, säännöstelylle ei enää ollut tarvetta, ja se lopetettiin kaksi vuotta tehtaan sulkemisen jälkeen. Säännöstelypadot muutetaan pohjapadoiksi syksyn 2010 ja kesän 2011 välisenä aikana.


title: Tom Savini

text: Tom Savini (s. 3. marraskuuta 1946) on yhdysvaltalainen maskeeraaja ja näyttelijä. Hänet tunnetaan parhaiten työstään George A. Romeron zombie-elokuvien parissa. Hän on myös vieraillut "Simpsoneissa" ja ollut mukana luomassa kauhuelokuvasarjan "Perjantai 13." murhaajaa Jason Voorheesia.


title: Shanghai Grand Theatre

text:
Shanghai Grand Theatre on teatteri Shanghaissa, jota vuokraa esimerkiksi
Shanghain ooppera. Teatteri sijaitsee Central Boulevardin ja Huangpi Road Southin risteyksessä Kansanaukion pohjoisosassa Huangpun piirissä Shanghaissa Kiinassa.


title: Shanghai Grand Theatre

text: Rakennuksen on suunnitellut ranskalainen arkkitehti Jean-Marie Charpentier, ja sen pinta-ala on 11,528 m². Sisustussunnitelmat on tehnyt Studios Architecture. Teatteri avattiin 1998.


title: Poltettu oranssi

text: Poltettu oranssi – balladi sanan ja veren ansoista (1968) on Eeva-Liisa Mannerin kirjoittama näytelmä. Alaotsikkonsa mukaan näytelmä "tapahtuu pikkukaupungissa kymmenluvulla ennen I maailmansotaa". Tapahtumat sijoittuvat 1900-luvun alun porvalliseen kotiin, josta perheen tytärtä viedään psykoterapeutin pakeille. Näytelmän nimi viittaa tytön unissaan näkemäänsä hevoseen, jonka nimi on "Poltettu oranssi".


title: Poltettu oranssi

text: Psykoanalyyttinen näytelmä voidaan nähdä niin aikakautensa kuvaukseksi kuin ajattomaksi perhesuhteiden tutkimukseksi.Näytelmästä on julkaistu kaksi painosta:


title: Poltettu oranssi

text: Näytelmä on ollut ilmestymisestään asti suosittu. Sitä on esitetty lukuisissa eri teattereissa ympäri Suomea.


title: Poltettu oranssi

text: Tauno Marttinen sävelsi kirjan pohjalta samannimisen oopperan, joka sai kantaesityksensä televisiossa 1971 ja näyttämöensiesityksensä Suomen Kansallisoopperassa 1975. Teosta pidetään Marttisen parhaana oopperana.


title: Aloysius Gonzaga

text: Pyhä Aloysius Gonzaga (9. maaliskuuta 1568 Castiglione delle Stiviere, Venetsian tasavalta – 21. kesäkuuta 1591 Rooma, Italia), italiaksi Luigi Gonzaga, oli italialainen jesuiitta ja katolilainen pyhimys. Hän on AIDS-hoitajien, AIDS-potilaiden, katolisen nuorison, jesuiitta-opiskelijoiden, kulkutaudista helpottumisen, arkojen silmien, teinilapsien, teinien, nuorten ja nuorison suojeluspyhimys. Pyhimyksen symboleita ovat risti tai krusifiksi, liljat, jaloissa kruunu, sekä ruusukko ja hänet kuvataan usein jesuiittana ristin, liljan tai kallon kanssa. Hän eli kaikkiaan 5 seuraavan paavin hallituskausina: pyhä Pius V, (1566-1572) Gregorius XIII, (1572-1585) Sixtus V, (1585-1590) Urbanus VII (1590) ja Gregorius XIV. (1590-91) Paavi Gregorius XV julisti Aloysiuksen autuaaksi 1621, paavi Benedictus XIII julisti hänet pyhimykseksi 31. joulukuuta 1726 ja hänen juhlapäiväänsä vietetään 21 kesäkuuta eli hänen kuolinpäivänään.


title: Aloysius Gonzaga

text: Roomalaiskatolisessa messussa pyhää Aloysiusta on muistettu seuraavanlaisella latinankielisellä kollehtarukouksella:


title: Aloysius Gonzaga

text: ""Orémus. Coeléstium donórum distribútor, Deus, qui in angélico iúvene Aloísio miram vitæ innocéntiam pari cum poeniténtia sociásti: eius méritis et précibus concéde; ut, innocéntem non secúti, poeniténtem imitémur.""


title: Aloysius Gonzaga

text: Gonzaga syntyi varakkaaseen sukuun Castiglione delle Stivieressa. Hänestä oli alkujaan tarkoitus tulla sotilas, mihin hän saikin koulutusta, tosin samalla hän opiskeli muitakin aineita. Hänet lähetettiin nuorella iällä Firenzeen toimimaan Francesco I de' Medicin palveluksessa. Firenzessä Gonzaga kuitenkin sairastui ja toipilasaikanaan hän käytti aikaansa pyhimyksistä kertovien kirjojen lukemiseen ja rukoiluun.


title: Aloysius Gonzaga

text: Palattuaan Castiglioneen Gonzaga tapasi kardinaali Charles Borromeon, josta myöhemmin tuli katolilainen pyhimys. Kardinaali antoi pojalle tämän ensimmäisen ehtoollisen. Myöhemmin Gonzaga innostui lähetyssaarnaajan urasta luettuaan jesuiittojen lähetystöitä käsittelevän teoksen.


title: Aloysius Gonzaga

text: Gonzagasta tuli jesuiitta ja hän siirtyi Roomaan voidakseen palvella veljeskuntaa. Hänet lähetettiin sieltä opiskelemaan, mutta huonon terveydentilansa takia hän joutui palaamaan Roomaan. Vuonna 1591 Roomassa puhkesi kulkutauti, minkä seurauksena jesuiitat alkoivat pitää sairaalaa kärsiville. Gonzaga liittyi sairaalan henkilökuntaan, mutta hoitaessaan potilaita hän sai itse tartunnan. 21. kesäkuuta 1591 Gonzaga menehtyi 23-vuotiaana.


title: Aloysius Gonzaga

text: Pyhän Aloysius Gonzagan elämä voidaan jakaa seuraaviin vaiheisiin:


title: Markkinarauha

text: Markkinarauha oli aiemmin Suomessa ja Ruotsissa käytössä ollut lain antama turva, joka suojasi markkinoilla olevia ihmisiä, niin myyjiä kuin ostajiakin.


title: Markkinarauha

text: Vuodelta 1734 peräisin olevan lain kauppakaaren 7 luvun 6 pykälän mukaan "Jos rymäkkä, meteli ja tappelu tapahtuu, sittenkuin julkiset markkinat julistetut owat, rangaistakoon syypää lain mukaan, ja sakoitettakoon rauhan rikkomisesta kymmenen talaria." Vuonna 1866 annetussa asetuksessa säädettiin raskauttavaksi seikaksi, jos pahoinpitely tapahtui yleisellä tiellä, kadulla, torilla tai yleisillä markkinoilla.


title: Markkinarauha

text: Vuoden 1889 rikoslain myötä kauppakaaressa olevat rangaistusmääräykset rikoksista, joista yleisessä rikoslaissa oli säädetty rangaistus, lakkasivat olemasta voimassa. Entisestä markkinarauhan rikkomisesta rankaistiin nyt rikoslain 16 ja 21 lukujen mukaan.


title: Lehtiasento

text: Lehtiasento kertoo, miten lehdet sijaitsevat kasvin varressa. Lehtiasento on tärkeä tekijä kasvin lajia määritettäessä. Joissakin kasviheimoissa monilla heimon lajeilla on keskenään samantyyppinen lehtiasento. Yleisesti tunnistetut lehtiasentotyypit ovat:


title: Bice Vanzetta

text: Bice Vanzetta (s. 7. maaliskuuta 1961) on italialainen entinen hiihtäjä.


title: Bice Vanzetta

text: Vanzetta voitti lukuisia arvokisamitaleita Italian viestijoukkueessa. Talviolympialaisista hän saavutti viestipronssia 1992 Albertvillestä ja 1994 Lillehammerista. MM-kisoissa Vanzetta saavutti Italian viestijoukkueessa hopeaa 1991 Val di Fiemmestä ja 1993 Falunista.


title: Bice Vanzetta

text: Henkilökohtaisilla matkoilla Vanzettan parhaaksi arvokisasijoitukseksi jäi 12. sija viiden kilometrin perinteisen hiihtotavan kilpailusta 1991 MM-kisoissa. Maailmancupin osakilpailuissa hänen paras sijoituksensa on kahdeksas sija tammikuussa 1993 Cognessa käydystä kymmenen kilometrin vapaan hiihtotavan kilpailusta. Vanzetta lopetti uransa vuoden 1994 keväällä.


title: Bice Vanzetta

text: Vanzettan veli Giorgio on myös entinen huipputason hiihtäjä.


title: Edmund Campion

text: Pyhä Edmund Campion (25. tammikuuta 1540 – 1. joulukuuta 1581) oli englantilainen jesuiittapappi ja marttyyri. Katolinen kirkko julisti hänet pyhimykseksi vuonna 1970.


title: Edmund Campion

text: Campion syntyi Lontoossa vuonna 1540. Hän sai varhaisen koulutuksensa The Bluecoat School -nimellä tunnetussa Christ's Hospitalissa. Opiskelut jatkuivat vanhemmalla iällä Oxfordin St John's Collegessa. Hän menestyi molemmissa opinahjoissa mainiosti, ja hänestä puhuttiin jo vastaperustetun anglikaanisen kirkon uutena Canterburyn arkkipiispana. Campion kuitenkin jätti Englannin ja siirtyi Irlantiin. Sielläkin hän kohtasi katolilaisten ja protestanttien välisiä ristiriitoja, minkä seurauksena hän pakeni salassa Ranskan Douaiin. Siellä hän jatkoi opiskeluaan, kunnes päätti tulla jesuiitaksi. Seuraavat vuotensa hän vietti Wienissä ja Prahassa jesuiittanoviisina.


title: Edmund Campion

text: Jesuiittana Campion osallistui anglikaaniseksi kääntyneeseen Englantiin suuntautuneeseen lähetystyöhön. Palattuaan Englantiin hän joutui heti vainotuksi, ja pakenijan elämää viettäessään hän kirjoitti teoksensa "Decem Rationes" ("Kymmenen syytä") anglikaanista kirkkoa vastaan. Matkalla Norfolkiin hän pysähtyi Berkshiressä, missä anglikaanien vakoojan onnistui pidättää hänet. Campion vietiin vankeuteen Towerin linnaan, missä häntä pidettiin pitkään vangittuna ja kahdesti myös kidutettiin piinapenkissä. Lopulta hänet tuomittiin petturina kuolemaan ja teloitettiin 1. joulukuuta 1581.


title: Portugalin kommunistinen puolue

text: Portugalin kommunistinen puolue () on vuonna 1921 perustettu Portugalissa toimiva vasemmistolainen puolue. Se joutui vainotuksi António de Oliveira Salazarin diktatuurin aikana. Neilikkavallankumouksen jälkeen se nousi uudelleen suosioon ja yhdeksi maan merkittävistä puolueista.


title: Portugalin kommunistinen puolue

text: Puolue julkaisee viikoittain "Avante!"-lehteä, ja se järjestää joka syyskuu "Avante!"-festivaalin. Vuonna 1979 perustettiin puolueen nuorisojärjestö Juventude Comunista Portuguesa (Portugalin kommunistinuoriso).


title: Portugalin kommunistinen puolue

text: Portugalin kommunistisen puolueen pitkäaikaisia pääsihteereitä ovat olleet Álvaro Cunhal (1961–1992), Carlos Carvalhas (1992–2004) ja Jerónimo de Sousa (vuodesta 2004).


title: Juri Skobov

text: Juri Georgijevitš Skobov (s. 15. syyskuuta 1949) on entinen neuvostoliittolainen hiihtäjä.


title: Juri Skobov

text: Skobov voitti nuorten Euroopan-mestaruuden 15 kilometrillä vuosina 1968 ja 1969 sekä jälkimmäisenä vuonna myös viestissä. Aikuisten tasolla hän sijoittui Vysoké Tatryn MM-kilpailuissa 1970 samalla matkalla 16:nneksi. Hänestä tuli viestihiihdon olympiavoittaja Sapporossa 1972 ja hän itse oli tuossa kisassa toisen osuuden nopein. Henkilökohtaisessa 15 kilometrin kilpailussa hän sijoittui viidenneksi ja 30 kilometrillä 15:nneksi. Falunin MM-kisoissa 1974 hän saavutti viestissä hopeaa itäsaksalaisten päästyä ennen hänen ankkuriosuuttaan liian pitkälle karkumatkalle. 15 kilometrillä hän sijoittui kymmenenneksi ja 30 kilometrillä 19:nneksi. Innsbruckin olympialaisissa 1976 Skobov sijoittui 15 kilometrillä 16:nneksi.


title: Juri Skobov

text: Vuonna 1971 Skobov voitti Kaukolovassa 30 kilometrin sekä Puijolla 15 kilometrin kilpailun.


title: Geenivirta

text: Geenivirta tarkoittaa geenien siirtymistä populaatioiden välillä. Geenivirtaa voi tapahtua esimerkiksi migraation seurauksena.


title: Claudio Marchisio

text: Claudio Marchisio (s. 19. tammikuuta 1986 Torino, Italia) on italialainen jalkapalloilija. Hän pelaa pietarilaisessa Zenitissä.


title: Claudio Marchisio

text: Claudio Marchisio on pelannut italialaisseura Juventuksessa vuodesta 2006. Hän on ollut joukkueen ringissä jo useita vuosia ja alkuaikoinaan hän pelasi hyökkääjänä, Alessandro Del Pieron tapaan, kunnes hänen valmentajansa "muokkasi" hänestä keskikenttäpelaajan, kun hän oli 16-vuotias.


title: Claudio Marchisio

text: Marchisio teki debyyttinsä Juventuksen edustusjoukkueessa Martinaa vastaan käydyssä Italian Cupin pelissä. Hän pelasi myös Napolia vastaan 6. marraskuuta 2006.


title: Claudio Marchisio

text: Marchisio alkoi esiintyä edustusjoukkueessa säännöllisesti ja hän toivoi, että hän olisi "pala" seuran tulevaisuutta. Kauden 2006-2007 lopulla Marchisosta tuli avainpelaajia silloisen valmentajan Didier Deschampsin miehistössä. Hän pelasikin 6 perättäisessä pelissä täydet 90 minuuttia Napolista saavutetun 0–2-voiton jälkeen.


title: Claudio Marchisio

text: Hyvistä otteistaan kaudella 2006–2007 Marchisio saikin kutsun Italian alle 21-vuotiaiden maajoukkueseen mukanaan muut Juventuksen nuoret pelaajat Sebastian Giovinco, Paolo De Ceglie ja Domenico Criscito. He tekivät debyyttinsä Albaniaa vastaan. Cladio Marchisio teki myös voittomaalin Toulon'n turnauksen ottelussa Turkkia vastaan. Italia voitti lopulta tämän alle 23-vuotiaille tarkoitetun turnauksen.


title: Claudio Marchisio

text: Ennen kautta 2007–2008 Marchisio laitettiin lainalle toskanialaiseen Empoliin hakemaan kokemusta Serie A:sta.


title: Claudio Marchisio

text: Hyvien suoritusten jälkeen Empolissa Marchisio palasi Juventuksen edustusjoukkueeseen kaudelle 2008–2009. Debyyttinsä Marchisio teki Mestarien liigan karsintaottelussa FC Artmedia Bratislava. Tämän jälkeen vastuuta on tullut tasaisesti. Maaleja kertyi kauden aikana 3; Napolia, Fiorentinaa ja Sienaa vastaan. Kaksi ensimmäistä oli voittomaaleja.


title: Claudio Marchisio

text: Claudio Marchisiota on usein verrattu takavuosien Juventus-legenda Marco Tardelliin.


title: Claudio Marchisio

text: Ensimmäisen A-maaottelunsa Marchisio pelasi elokuussa 2009. Hän on pelannut 55 maaottelua ja tehnyt niissä viisi maalia.


title: Claudio Marchisio

text: Claudio Marchisio on hyvin tekninen pelaaja, joka käyttää tekniikkaansa paljon esim. harhautuksiin. Hänellä on myös pelisilmää, jonka ansiosta hän osaa antaa ratkaisevia syöttöjä, mutta myös hänen viimeistelytaitonsa on erinomainen. Marchision vahvuus on hyökkäyspeli, mutta puolustuspelikin on hyvää luokkaa.


title: Alevtina Oljunina

text: Alevtina Sergejevna Oljunina (, o.s. Smirnova, s. 15. elokuuta 1942) on entinen neuvostoliittolainen hiihtäjä.


title: Alevtina Oljunina

text: Vysoké Tatryn MM-hiihdoissa 1970 Oljunina voitti kultaa 10 kilometrillä sekä viestissä, jossa hän hiihti ankkuriosuuden. Kaksi vuotta myöhemmin Sapporon olympialaisissa hän voitti viestikultaa ja saavutti hopeaa 10 kilometrillä. Viiden kilometrin kilpailussa hän jäi neljänneksi 0,08 sekunnin erolla pronssille hiihtäneestä Helena Sikolovásta. Hän kilpaili myös Grenoblen olympialaisissa 1968 ja Falunin MM-kisoissa 1974 mutta ei hiihtänyt viestiä eikä sijoittunut henkilökohtaisilla matkoilla kymmenen parhaan joukkoon.


title: Alevtina Oljunina

text: Oljunina voitti 10 kilometrin kilpailun Ruotsin hiihtokisoissa vuonna 1972.


title: Kirja kerrallaan

text: Kirja kerrallaan oli vuonna 1999 perustettu helsinkiläinen kirjankustantamo. Omien sanojensa mukaan se oli Suomen suurin näytelmäkirjallisuuden kustantaja. Kustantamo aloitti toimintansa Lasipalatsin Mediakeskus Oy:n puolivuotisena hankkeena Euroopan unionin Urban Pilot -projektin tuella "Meteori Booksin" tiloissa Lasipalatsissa. Myönteisten kokemusten perusteella kustantamon toimintaa päätettiin jatkaa projektin päätyttyä 2000. Kustantamo oli erikoistunut pienlevikkiseen kirjallisuuteen tuottaen pieniäkin sarjoja digitaalisella painotekniikalla, pehmeäkantisina pokkareina. Kirja kerrallaan päätti toimintansa 31.10.2012 ja sen kirjavalikoima siirtyi Ntamolle.


title: Kirja kerrallaan

text: Kirja kerrallaan -kustantamo kuului Suomen Kustannusyhdistys ry:hyn.


title: Perinnöllinen muuntelu

text: Perinnöllinen muuntelu eli geneettinen polymorfismi tarkoittaa eliöyksilöiden välillä esiintyviä geenien aiheuttamia eroja, erityisesti populaation sisällä esiintyvää vaihtelua. Esimerkiksi joillakin on siniset silmät, toisilla ruskeat. Muuntelu perustuu siihen, että geeneistä esiintyy populaatiossa rakenteeltaan vaihtoehtoisia muotoja, alleeleja.


title: Perinnöllinen muuntelu

text: Lajien tai populaatioiden sisäinen geneettinen muuntelu on yksi luonnon monimuotoisuuden tasoista. Geneettinen muuntelu voidaan edelleen jakaa hierarkkisiin komponentteihin: populaatioiden tai maantieteellisten alueiden väliseen vaihteluun ja populaatioiden sisäiseen ja yksilöiden sisäiseen muunteluun.


title: Perinnöllinen muuntelu

text: Perinnöllistä muuntelua voi kehittyä luonnonvalinnan seurauksena ja valinta voi ylläpitää muuntelua tietyissä olosuhteissa. Valtaosa genomin tason perinnöllisestä muuntelusta on kuitenkin todennäköisesti neutraalia, ja se kehittyy ja säilyy populaatioissa mutaation ja geneettisen ajautumisen tuloksena. Suurissa populaatioissa säilyy enemmän muuntelua kuin pienissä.


title: Simão Rodrigues

text: Simão Rodrigues (1510 – 15. kesäkuuta 1579) oli portugalilainen jesuiitta ja yksi jesuiittaveljeskunnan perustajajäsenistä.


title: Simão Rodrigues

text: Portugalilaisena ylimyksenä Rodrigues pääsi opiskelemaan Pariisin yliopistoon, missä hän liittyi Ignatius Loyolan ja tämän kumppanien joukkoon. Myöhemmin tämä seurue päätti perustaa "Jeesuksen seuran", jolloin heistä tuli jesuiittaveljeskunnan ensimmäinen jäsenistö. Kuusi vuotta myöhemmin paavi Paavali III antoi siunauksensa veljeskunnalle.


title: Simão Rodrigues

text: Työskenneltyään muutaman vuoden Ignatiuksen alaisena Italiassa Rodrigues lähetettiin synnyinmaahansa Portugaliin. Siellä hän karismallaan sai useita nuoria miehiä kiinnostumaan jesuiittaurasta, minkä lisäksi hänestä itsestään tuli vaikutusvaltainen henkilö Portugalin hovissa. Hänen elämäntyylinsä ei kuitenkaan ollut jesuiitta-aatteen mukaista, minkä vuoksi veljeskunnan johtajaksi kohonnut Loyola joutui vaatimaan häntä kuuliaisuuteen useilla kirjeillä. Koska kirjeet eivät tehonneet, Rodrigues kutsuttiin Roomaan ja omasta halustaan asetettiin tuomittavaksi. Jesuiittatuomarit totesivat hänet syylliseksi "kohtuuttomuuteen ja tottelevaisuuden puutteeseen". Rangaistuksena häneltä evättiin paluu Portugaliin. Seuraavat vuodet Rodrigues toimi jälleen kuuliaisuudessa jesuiittaveljeskunnalle Italiassa ja Espanjassa, kunnes vanhana miehenä hänen sallittiin jälleen palata Portugaliin. Kotimaahansa hän saapui hiukan ennen kuolemaansa.


title: Eduardo Joaquim Mulémbwè

text: Eduardo Joaquim Mulémbwè on mosambikilainen FRELIMOn poliitikko. Hän toimii Mosambikin parlamentin puhemiehenä ja on lisäksi Afrikan parlamentin jäsen.


title: Geneettinen eroosio

text: Geneettinen eroosio tarkoittaa perinnöllisen muuntelun pysyvää vähenemistä. Tämän seurauksena yhä useammalla yksilöllä on sama alleeli jostakin geenistä. Pienet populaatiot ovat erityisen suuressa vaarassa joutua geneettisen eroosion uhreiksi.


title: Karvahorsma

text: Karvahorsma ("Epilobium hirsutum") on horsmien sukuun kuuluva kasvi. Karvahorsma viihtyy ojissa, niityillä ja kosteilla joutomailla. Se on suhteellisen uusi venäläistulokas, joka on yleistymässä Etelä-Suomessa. Karvahorsma kukkii heinä-elokuussa.


title: Karvahorsma

text: Karvahorman kukka on iso, 10–16 mm ja purppuranpunainen (joskus valkoinen). Terälehdet ovat huomattavasti verholehtiä suuremmat. Sekä terä- että verholehtiä on neljä. Lehtiasento on yleensä vastakkain (joskus kiehkuraisesti) ja lehdet ovat ruodittomia. Lehtilapa on suikea-puikea ja isohampainen. Varsi on vankka ja pysty. Lehdet ja varsi ovat tiheäkarvaisia, mistä suomenkielinen nimikin juontaa juurensa. Karvahorsman hedelmä on horsmille tunnusomaisesti pitkä, hoikka kota.


title: Akkomodaatio (lähetystyö)

text: Akkomodaatio merkitsee lähetystyöstä puhuttaessa paikalliseen kulttuuriin sopeutumista.


title: Akkomodaatio (lähetystyö)

text: Akkommodaatio oli tärkeä osa varsinkin jesuiittojen käännytystyötä, ja he sovelsivatkin akkommodaation perusteita käännyttämiensä kulttuurien parissa. Tällainen mukautuminen ei kuitenkaan saanut yksinomaan ihastunutta vastaanottoa kristikunnassa. Jyrkkää vastustusta ilmeni dominikaanien ja fransiskaanien taholta. Nämä pitivät jesuiittojen toimintaa "pakanuuteen sopeutumisena" ja siten paholaisen palvontana. Edes jesuiittaveljeskunta ei ollut yksimielinen toimintansa oikeutuksesta. Akkommodaation tuomitseva päätös saatiin paavilta vuonna 1704, ja ei-kristilliset riitit saivat lopullisen hylkäyksen 1744. Muutos kirkon kantaan annettiin vasta 1938 akkommodaation hyväksi.


title: Akkomodaatio (lähetystyö)

text: Yksi konkreettinen esimerkki akkomodaation soveltamisesta käytännössä oli jesuiittasaarnaaja Matteo Riccin toiminta Kiinassa: hän pukeutui kuin kiinalainen, eli kiinalaisen tavoin ja kasvatti itselleen pitkät kynnet kuin kiinalaisilla ylimyksillä oli tapana. Ricci pyrki myös parhaansa mukaan löytämään yhtäläisyyksiä kiinalaisesta filosofiasta ja kristinuskosta. Toinen esimerkki on Etelä-Amerikasta, missä jesuiittojen toiminta noudatti akkommodaation periaatteita. Esimerkiksi Jumalaa tarkoittavana käsitteenä käytettiin "tupán" -nimistä ukkoshenkeä.. Samoin vaikkapa suitsukekäytännön osalta suitsukkeet korvattiin paikallisella anguaypuulla, minkä lisäksi Jeesus apostoleineen esitettiin maalauksissa intiaaneina – lukuun ottamatta espanjalaiseksi maalattua Juudasta.


title: Paravat

text: Paravat ovat tamilien kastilaitoksen vanhimpia kasteja. He asuvat eteläisessä Intiassa ja puhuvat äidinkielenään tamilia. Paravat erottuvat muista alueen etnisistä ryhmistä siten, että valtauskontona heidän keskuudessaan on katolilaisuus. Tämä taas juontaa juurensa vuosisatojen takaiseen jesuiittojen harjoittamaan käännytystyöhön.


title: Paravat

text: Vuoteen 1537 mennessä paravat kääntyivät kristinuskoon ja saivat samalla Portugalin armeijan suojeluksen. Pyhimykseksi myöhemmin julistettu jesuiittalähetyssaarnaaja ja yksi veljeskunnan perustajajäsenistä, Francisco Xavier sai syvää arvostusta paravien keskuudessa kääntämällä uskon- ja synnintunnustuksen, kymmenen käskyä, Ave Maria-, Salve Regina- ja Isä meidän -rukouksen tamiliksi. Paravien keskuudessa harjoitettu lähetystyö kantoi myös pitkäaikaisempaa hedelmää, sillä nämä pysyivät kristittyinä myös tulevat vuosisadat jesuiittojen lakkauttamisenkin jälkeen. Paravien lisäksi tällainen kristillisyys säilyi Malabarrannikolla elävien Tuomas-kristittyjen parissa.


title: Malabarrannikko

text: Malabarrannikko on maantieteellisesti pitkä lounainen rantaviiva Intiassa. Malabarrannikosta puhuttaessa voidaan tarkoittaa Intian sateisinta ranta-aluetta, mutta paikoin sitä käytetään myös terminä kuvaamaan rannikkoa Konkanista Kanyakumariin. Historiallisessa kontekstissä Malabarrannikko voi viitata Intian lounaisrannikkoon Goasta Kanyakumariin.


title: Trixie Smith

text: Trixie Smith (1895 Atlanta, Georgia – 21. syyskuuta 1943 New York) oli yhdysvaltalainen blues-laulaja, vaudeville-esiintyjä ja näyttelijä. Hän levytti runsaasti ja oli aikanaan hyvin suosittu esiintyjä.


title: Horoskooppimysteerit

text:
Horoskooppimysteerit () on Natsumi Andon kirjoittamaa mangasarja.
Tyyliltään sarja edustaa shōjoa, mutta siinä on piirteitä mahō shōjo-mangasta.


title: Horoskooppimysteerit

text:
"Juunikyuu" tarkoittaa kaksitoista palatsia tai huonetta ja sillä tarkoitetaan ennustuksissa paljon käytettyjä eläinradan kahtatoista tähtikuviota. Sarjan tarina kertoo Lili Hoshizawasta, jonka äiti on tunnettu etsivä Spica. Hänen todellista henkilöllisyyttään ei kuitenkaan tiedetä yleisesti. Lilin äiti on kadonnut ja Lili on ryhtynyt etsivä Spicaksi. Spicana hän ratkaisee mysteereitä käyttäen apuna sormusta, joka kätkee horoskooppimerkkien henget jotka hän voi sormuksen emäntänä kutsua esiin.
Saatuaan tapaukseen liittyvän syntymäpäivän nämä henget antavat vihjeitä, joista Lili/Spica saa aineksia ratkaista käsillä oleva ongelma.


title: Horoskooppimysteerit

text: Pokkareita on 4 ja niiden ikäsuositus on 12 vuotta. Yhdysvalloissa sarja julkaistiin nimellä Zodiac P.I.


title: Horoskooppimysteerit

text:
Lili Hoshizawa
on pirteä nuori neito ja tarinan päähenkilö. Hän on huono koulussa, mutta etevä liikunnassa ja horoskoopeissa. Lilillä on myös kaksi henkilöllisyyttä: mestarietsivä Spica ja astrologianero "Mademoiselle Lili". Etsivänä Lili työskentelee yleensä yhteistyökumppaninaan Hiromi. Näkkileipä on Lilin lempiruoka. Lili omistaa tähtisormuksen jonka peri esi-isiltään ja voi myös sormuksen emäntänä kutsua sen kätkemiä tähtihenkiä. Lili on aiheuttanut Hiromi Oikawan tyttöallergian. Hän auttaa Hiromia jo päiväkodissa selvittämällä erään varkauden, josta Hiromi saa syyn koska ei ollut päiväunilla muiden tapaan. Tapaus on alkusysäys Hiromin ihastumiselle Liliin.


title: Horoskooppimysteerit

text:
Hiromi Oikawa
on päättelyn mestari joka saa tytön kosketuksesta ihottumaa. Hiromi esitellään pokkarissa 1. Hän on nuoresta iästään huolimatta ehtinyt valmistua Yhdysvaltalaisesta yliopistosta pääaineenaan rikospsykologia. Hän oli lapsena pikkuvanha pitäen leikkejä typerinä ja oletti tietävänsä kaiken mahdollisen.


title: Horoskooppimysteerit

text:
Hiromi on ihastunut Liliin jo 10 vuotta sitten lastentarhassa ja lähetti tälle rakkauskirjeen. Hiromi seisoi koko päivän sateessa odottaen Liliä puistossa ja pyörtyi. Tämän jälkeen Hiromi sairastui keuhkokuumeeseen ja oli kolme päivää kuoleman kielissä. Herätessään hän väitti inhoavansa naisia ja sai allergian heihin. Lili löysi kirjeen vasta 10 vuoden kuluttua uudelleen. Hän ei ollut lukenut sitä koska se sisälsi kirjoitusmerkkejä joita hänelle ei vielä oltu opetettu. Nämä tapahtumat ovat pokkarissa 3 erillisessä jaksossa.
Hiromin palattua Lili ei aluksi muista kuka Hiromi on mutta alkaa sitten käyttämään tämän lapsuuden aikaista lisänimeä "Hirorin" mikä nolottaa häntä. Hän alkaa epäillä jo varhain että Lili on Spica.


title: Horoskooppimysteerit

text:
Komisario Hoshizawa on
Lilin isä. Ei ole selvää tietääkö hän alkuperäisen Spican henkilöllisyyttä.